Από το Zoom στο TikTok: Οι νικητές και οι χαμένοι της τεχνολογίας | Ημερησία\nΠοιοι τεχνολογικοί «παίκτες» ήταν οι κερδισμένοι και ποιοι οι χαμένοι της χρονιάς που πέρασε. Η λίστα καθορίστηκε απόλυτα από την πανδημία του κορονοϊού\nZoom / Πηγή: AP Images\nΤο 2020 μείναμε σπίτι και μεταξύ άλλων, καταναλώσαμε μέσω streaming ατελειώτες ταινίες και σειρές, συμμετείχαμε σε πάμπολες τηλεδιασκέψεις μέσω Zoom, παραγγείλαμε online όσο ποτέ άλλοτε, παίξαμε video games μέχρι να πονέσουν τα χέρια μας και μετρήσαμε ατέλειωτες ώρες τηλεργασίας. Η πανδημία μας απομόνωσε κοινωνικά, αλλά ταυτόχρονα μας έσπρωξε στην τεχνολογία.\nΠοιοι όμως τεχνολογικοί «παίκτες» ήταν οι κερδισμένοι και ποιοι οι χαμένοι της χρονιάς που πέρασε; Σύμφωνα με το Associated Press, η λίστα έχει ως εξής:\nΤην ώρα που ο κόσμος κλείστηκε σπίτι, φαινόταν πως υπήρχε χώρος για κέρδη στον τομέα των παιχνιδιών εικονικής πραγματικότητας. Ωστόσο, όπως τελικά διαμορφώθηκαν τα πράγματα, οι καταναλωτές προτίμησαν να ψυχαγωγηθούν με τα video games που ήδη διέθεταν και να μην επιδοθούν σε αγορές πολύπλοκων αξεσουάρ προκειμένου να παίξουν VR games.\nΤα εργαλεία ελέγχου της παραπληροφόρησης\nΤην ώρα που Facebook, Twitter, YouTube, ακόμα και TikTok υποσχέθηκαν ενόψει των αμερικανικό προεδρικών εκλογών του Νοεμβρίου, κι έπειτα από μήνες πανδημίας να λανσάρουν εργαλεία που θα εμπόδιζαν τη διάδοση ψευδών ειδήσεων, παραπληροφόρησης και μηνυμάτων μίσους, τελικά απέτυχαν να ανταποκριθούν στις δεσμεύσεις τους.\nΜόλις έξι μήνες μετά το λανσάρισμά του κι έχοντας αποσπάσει 1,75 δισεκατομμύρια δολάρια από μεγαλοεπενδυτές, μεταξύ των οποίων Disney, NBCUniversal και Viacom, η πλατφόρμα τηλεόρασης για smartphones Quibi, ανακοίνωσε στις 22 Οκτωβρίου ότι σταματά τη βραχύβια λειτουργία της.\nUber και Lyft\nΗ πανδημία έκλεισε τον κόσμο στον σπίτι και κατά συνέπεια,οι εφαρμογές που σου έβρισκαν όχημα και οδηγό για τις μετακινήσεις σου δεν σου χρειάζονται. Η Uber αναγκάστηκε μόνο μέσα στον Μάιο να προχωρήσει σε 3700 απολύσεις, ήτοι έχασε το 14% του εργατικού της δυναμικού. Η Lyft ανακοίνωσε επίσης περικοπές θέσεων εργασίας.\nΗ προσπάθεια του Τραμπ να απαγορεύσει το TikTok\nΤην ώρα που η Ινδία έκρινε παράνομη την εφαρμογή που προκάλεσε παγκόσμια φρενίτιδα στο πρώτο lockdown, ο Ντόλαντ Τραμπ αποφάσισε να βάλει τα δυνατά του για να το απαγορεύσει στις ΗΠΑ, υπογράφοντας τον Αύγουστο διάταγμα που ανάγκαζε τον κινεζικό όμιλο ByteDance να πουλήσει τις δραστηριότητες στις Ηνωμένες Πολιτείες του TikTok. Ωστόσο, η αμερικανική δικαιοσύνη μπλόκαρε την απαγόρευση.\nΠαρά το γεγονός πως μέσα στο 2020 παρουσιάστηκαν τα νέα Xbox και PlayStation, η Νintendo Switch κατάφερε να δει τις πιο γρήγορα αυξανόμενες πωλήσεις. Μάλιστα, είχε τόσο μεγάλη ανταπόκριση που τον Μάρτιο του 2020 σημείωσε παγκοσμίως 26 εκατομμύρια πωλήσεις, με αποτέλεσμα να γίνει δυσεύρετη. Και σύμφωνα με τα δεδομένα της εταιρείας, μέσα στο 11μηνο Ιανουαρίου - Νοεμβρίου 2020, είχαν πωληθεί 6,92 εκατομμύρια τεμάχια.\nΘεωρείται ένας από τους μεγάλους νικητές της πανδημίας και του 2020. Η πλατφόρμα online τηλεδιασκέψεων Zoom, όπως και οι ανταγωνίστριές της Microsoft Teams και WebEx, έγιναν απαραίτητα εργαλεία της νέας πραγματικότητας της τηλεργασίας και τηλεκπαίδευσης.\nΗ νέα πραγματικότητα της τηλεργασίας και της τηλεκπαίδευσης δημιούργησε τεράστια ζήτηση για νέους οικιακούς υπολογιστές που να ανταποκρίνονται στις νέες απαιτήσεις. Ήταν τόσο μεγάλη δε, που αρχικά οι εταιρείες δεν μπορούσαν να ανταποκριθούν στη ζήτηση. Παρόλα αυτά το διάστημα Ιουλίου – Σεπτεμβρίου η παράδοση υπολογιστών μόνο στις ΗΠΑ σημείωσε αύξηση κατά 11% σε σχέση με την αντίστοιχη περίοδο του 2019.\nΗ Amazon είναι κατά το σύνολο των οικονομολόγων ο απόλυτος νικητής της πανδημίας. Η έκρηξη του ηλεκτρονικού εμπορίου λόγω του κρατικού επιβεβλημένου λουκέτου, ήταν μονόδρομος. Και ολοένα και μικρότεροι έμποροι στράφηκαν και αυτοί στο ηλεκτρονικό εμπόριο. Συγκεκριμένα, οι Αμερικανοί καταναλωτές ξόδεψαν για online αγορές στη Black Friday 22% περισσότερα από το 2019, χτυπώντας το ρεκόρ των 9 δισεκατομμυρίων δολαρίων, σύμφωνα με τα στοιχεία της Adobe Analytics. Αντίστοιχο ρεκόρ καταγράφηκε και για τη Cyber Monday.


Τα καλύτερα πακέτα διακοπών - Creteil - TripAdvisor\nCreteil, Γαλλία - Πακέτα διακοπών\nΔιακοπές σε: Creteil\nCreteil - Πακέτα διακοπών\nCreteil - Θέλετε να κάνετε κράτηση για τις διακοπές σας; Είτε επιθυμείτε μία ρομαντική απόδραση, ένα οικογενειακό ταξίδι ή διακοπές all-inclusive, τα πακέτα διακοπών για Creteil του TripAdvisor θα διευκολύνουν τον προγραμματισμό, εξοικονομώντας σας παράλληλα χρήματα.\nΒρείτε το ιδανικό πακέτο διακοπών για: Creteil στο TripAdvisor συγκρίνοντας τιμές ξενοδοχείων και αεροπορικών εισιτηρίων προς και από: Creteil. Ταξιδιώτες σαν και εσάς έγραψαν 1.163 κριτικές και δημοσίευσαν 1.491 αυθεντικές φωτογραφίες για Creteil ξενοδοχεία. Κάντε κράτηση για τις διακοπές σας (Creteil) σήμερα κιόλας!\nCreteil: Πραγματοποιήστε αναζήτηση για πακέτα διακοπών\nΛυπούμαστε, δεν υπάρχουν ολοκληρωμένα πακέτα διακοπών για: Creteil\nΉ δημιουργήστε τα δικά σας πακέτα διακοπών για: Creteil\nΔημιουργήστε τα δικά σας πακέτα διακοπών για: Creteil\nΝο 1 ξενοδοχείο για: Creteil\nCreteil: Προβολή όλων των ξενοδοχείων\nΑναζήτηση πτήσεων προς Creteil\nΝο 2 ξενοδοχείο για: Creteil\nΝο 3 ξενοδοχείο για: Creteil\nΦθηνές πτήσεις προς Creteil


Ρέθυμνο - Yoga, γυμνισμός και πλούσιος βυθός προς εξερεύνηση στον... "Αλατσόγκρεμνο" - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / FreeTime / Ρέθυμνο – Yoga, γυμνισμός και πλούσιος βυθός προς εξερεύνηση στον… «Αλατσόγκρεμνο»\nΙωάννα Καψάλη 10/09/2018 FreeTime, Travel, ΚΛΙΚ, ΡΕΘΥΜΝΟ, ΦΥΣΗ Αφήστε Σχόλιο\nΜια από τις πιο ξεχωριστές παραλίες της Κρήτης είναι οι Αμμόλοφοι του Αγίου Παύλου ή αλλιώς Αλατσόγκρεμνος, όπως την αποκαλούν οι ντόπιοι. Στο νοτιότερο τμήμα της Ακουμιανής Γυαλιάς που ξεκινάει δίπλα από τον παραθαλάσσιο οικισμό του Αγίου Παύλου βρίσκεται ένα εντυπωσιακό θαλάσσιο τοπίο που αγκαλιάζει τους αμμόλοφους και συχνά το αποκαλούν ως ένα μεσογειακό «θαύμα».\nΣτην όψη των αμμόλοφων θα έλεγε κάποιος ότι θυμίζουν την έρημο Σαχάρα, η διαφορά όμως είναι ότι ξεχειλίζουν στα πεντακάθαρα νερά του νότιου Ρεθύμνου. Η παραλία αυτή σχηματίζεται ανάμεσα στο άκρο του ακρωτηρίου της Μέλισσας και στον Ακουμιανό Ποταμό.\nΗ περιοχή βρίσκεται περίπου 60 χιλιόμετρα από το Ρέθυμνο και 11 χιλιόμετρα από το χωριό Ακούμια, απ’ όπου προέρχεται και το όνομα της Ακουμιανής Γυαλιάς.\nΗ παραλία είναι προσβάσιμη είτε με περπάτημα περίπου 10 λεπτών από το χωριό του Αγίου Παύλου, είτε από τον ίδιο δρόμο που οδηγεί στην παραλία της Τριόπετρας. Οδικώς με κατεύθυνση την Τριόπετρα, στρίβετε δεξιά τη στιγμή που θα αντικρίσετε την παραλία των αμμόλοφων. Βέβαια, θα χρειαστεί να αφήσετε το αυτοκίνητό σας για να κατεβείτε τη μικρή κοιλάδα που σχηματίζεται και οδηγεί στην παραλία.\nΟ τελικός προορισμός θα σας ανταμείψει, διότι έχει μια ιδιαίτερη ομορφιά, ενώ το τοπίο είναι αρκετά ρομαντικό, κυρίως τις απογευματινές ώρες που δύει ο ήλιος. Ωστόσο, η περιοχή θεωρείται ιδανική για διαλογισμό, yoga, ακόμη και για γυμνισμό, αφού λόγω της έκτασης της δεν γεμίζει εύκολα από κόσμο, έτσι είναι αρκετά ήρεμη. Βέβαια, αξίζει να σημειωθεί ότι πέρα από την φανταστική αμμουδιά, μέσα σε ένα άγριο και μαγευτικό τοπίο, έχει και πλούσιο βυθό προς εξερεύνηση.\nΈτσι, από ό,τι φαίνεται η περιοχή μπορεί να καλύψει αρκετά γούστα και διαθέσεις για όσους παραβλέψουν την όχι και τόσο εύκολη πρόσβαση για να καταλήξουν εκεί. Συνήθως τείνουν να την επιλέγουν οι λίγο πιο δραστήριοι, όμως δεν παύει να θεωρείται μια από τις καλύτερες παραλίες της Κρήτης που αξίζει να επισκεφθεί κάποιος.\nTags YOGA ΑΓΙΟΣ ΠΑΥΛΟΣ ΑΚΟΥΜΙΑΝΗ ΓΥΑΛΙΑ ΑΛΑΤΣΟΓΚΡΕΜΝΟΣ ΑΜΜΟΛΟΦΟΙ ΑΜΜΟΣ ΒΥΘΟΣ ΓΥΜΝΙΣΜΟΣ ΔΙΑΛΟΓΙΣΜΟΣ ΕΚΔΡΟΜΗ ΘΑΛΑΣΣΑ ΝΕΡΑ ΠΑΡΑΛΙΑ ΡΕΘΥΜΝΟ ΤΡΙΟΠΕΤΡΑ


agiovasilema: Πήγε για μαλλί και βγήκε ……κουρεμένος\nκαλλιεργεί την ανασφάλεια. Άρα είναι αναξιόπιστος και επικίνδυνος για τη χώρα.\nΤρίτον, όποια πρόσωπα και να εισέλθουν στην κυβέρνηση, ελάχιστα θα αλλάξουν, δεδομένου ότι ο …συντονιστής παραμένει ο ίδιος.\nΤέταρτον, με τον αναβρασμό που επικραττεί στην Κ.Ο. του ΠΑΣΟΚ, ο ανασχηματισμός μπορεί να είναι το σπίρτο που θ’ ανάψει τη φωτιά.\n(Κώστας Ροδινός, από το antinews.gr)


Η ΕΣΗΕΑ ασκεί πειθαρχικές διώξεις για το Δημοψήφισμα! – The Panhellenic Post\nΣε μία πρωτοφανή για τα χρονικά κίνηση προχώρησε η ΕΣΗΕΑ που για άλλη μία φορά με τις αποφάσεις της πλήττει την ελευθεροτυπία, ασκώντας πειθαρχικές διώξεις σε 9 δημοσιογράφους για το δημοψήφισμα.\nΗ ΕΣΗΕΑ αποφάσισε να ασκήσει πειθαρχικές διώξεις κατά εννέα δημοσιογράφων μεγάλων τηλεοπτικών σταθμών, για “μεροληπτική θέση” κατά τη διάρκεια του δημοψηφίσματος.\nΗ ΕΣΗΕΑ έφτασε σε σημείο να κατηγορεί τους δημοσιογράφος για ψευδείς ειδήσεις, διασπορά παραπλανητικών ειδήσεων και αντιγραφή των εκβιαστικών θέσεων των ξένων δανειστών.\n«Σκληρή» απάντηση προς την ΕΣΗΕΑ έστειλε ο Σταμάτης Μαλέλης, μέσω του προσωπικού του λογαριασμού στο facebook, για τις πειθαρχικές διώξεις που ασκήθηκαν σε εννιά δημοσιογράφους για το δημοψήφισμα.\n«Προς τα διάφορα καθεστωτικά κομματόσκυλα.\nΔεν πρόκειται να με φιμώσετε ότι και να κάνετε. Δεν τα κατάφερε καμία εξουσία δεν θα τα καταφέρετε και εσείς. Έχουμε μία τεράστια διαφορά. Δούλεψα σε όλη μου τη ζωή την ώρα που ζεσταίνατε τις κομματικές σας καρέκλες. Χάνετε το χρόνο σας με τις απειλές. Δεν μασάω. Όποιοι θέλετε με επιχειρήματα εδώ είμαι!».\n[Δημοσιογράφοι], [Διώξεις], [ΕΣΗΕΑ]


NO PRESS για τον έλεγχο της πίεσης - Diatrofi.gr | Υγιεινή Διατροφή, Ευεξία και Υγεία\nNO PRESS για τον έλεγχο της πίεσης\nΤο NO PRESS είναι το μοναδικό σκεύασμα που σκοπό του έχει τον έλεγχο της πίεσης, σε ασθένειες με αυξημένη πίεση.\nΑποτελείται από 2 συστατικά: Το Tensidysis που είναι ένα εκπληκτικό συστατικό με πεπτίδια ψαριού, το οποίο λαμβάνουμε από το υδρολυμένο σκουμπρί και το Q10 που είναι ένα απαραίτητο συνένζυμο για την παραγωγή ενέργειας στο κύτταρο.\nΤα υδρολυμένα πεπτίδια ψαριού είναι από τα λίγα φυσικά συστατικά που δρουν στο μετατρεπτικό ένζυμο της Αγγειοτενσίνης Ι, εμποδίζοντας τη μετατροπή της σε Αγγειοτενσίνη ΙΙ, αποτρέποντας έτσι τη σύσπαση των αγγείων και την αύξηση της πίεσης.\nΕίναι από τα λίγα φυσικά συστατικά που λειτουργούν πάνω στον ίδιο μηχανισμό που χρησιμοποιούν και τα σύγχρονα αντιυπερτασικά φάρμακα με 2 μεγάλες όμως διαφορές:\n1. Δεν έχουν τις δεκάδες παρενέργειες των αντιυπερτασικών\n2. Έχει δράση μόνο σε ασθενείς που έχουν αυξημένη πίεση, ενώ δεν επηρεάζει τους υγιείς, σε αντίθεση με τα υπερτασικά φάρμακα που μειώνουν την πίεση και στους ασθενείς και στους υγιείς.\nΕπίσης το Q10 που συνυπάρχει στο σκεύασμα, συμπληρώνει τη δράση και τονώνει την καρδιά. Έτσι για πρώτη φορά, για το πρόβλημα της υπέρτασης υπάρχει ένα συμπλήρωμα διατροφής με αντίστοιχο μηχανισμό δράσης με αυτή του φαρμάκου που όμως δεν έχει τις παρενέργειές του.\nΛαμβάνουμε 2 – 3 caps μαζί το πρωί, 30 λεπτά πριν το φαγητό ανάλογα με τα βαθμό υπέρτασης. Μετά από μερικές μέρες θα είναι εμφανή τα πρώτα αποτελέσματα. Μετά από ένα μήνα θα γνωρίζουμε το μέγιστο της μείωσης που θα έχουμε επιτύχει.\nΝα μη λαμβάνεται μαζί με αντιυπερτασικά φάρμακα.\nΣκεύασμα για την πίεση\nΔιαγωνισμός ( Κερδίστε 2 βιβλία ”Η γνωριμία με τον λύκο” )\nSmile Q10 & L-Carnitine\nMinami Nutrition Plus Epa 60caps\nSmile Μέλι Βιολογικό Θυμαρίσιο 410gr\nΚαθημερινή Διατροφή • Παιδί Πόση Βιταμίνη D να δώσω στο...


Disdaimona: Η τραπεζική αντίληψη της εκπαίδευσης\nα) Ο δάσκαλος διδάσκει και οι μαθητές διδάσκονται.\nβ) Ο δάσκαλος τα ξέρει όλα και οι μαθητές δεν ξέρουν τίποτα.\nγ) Ο δάσκαλος σκέφτεται και οι μαθητές είναι αντικείμενα της σκέψης του δασκάλου.\nδ) Ο δάσκαλος ομιλεί και οι μαθητές ακούν πειθήνια το δάσκαλο.\nε) Ο δάσκαλος εφαρμόζει πειθαρχικά μέτρα και οι μαθητές υφίστανται τα μέτρα.\nζ) Ο δάσκαλος προτείνει και επιβάλλει την κρίση του, και οι μαθητές συμμορφώνονται σ΄αυτήν.\nη) Ο δάσκαλος δρα και οι μαθητές έχουν την ψευδαίσθηση πως δρουν μέσα από τη δράση του δασκάλου.\nθ) Ο δάσκαλος καθορίζει το πρόγραμμα διδακτέας ύλης και οι μαθητές (που ούτε καν ρωτήθηκαν) προσαρμόζονται σ΄αυτό.\nι) Ο δάσκαλος συγχέει την αυθεντία της γνώσης με τη δική του επαγγελματική αυθεντία, που την αντιπαραθέτει στην ελευθερία των μαθητών.\nκ) Ο δάσκαλος είναι το υποκείμενο της διαδικασίας της μάθησης ενώ οι μαθητές είναι απλά τα αντικείμενα.\n«Η αγωγή του καταπιεζόμενου»\n(αν είναι δυνατόν, να διαβαστεί αμέσως μετά την έξοδο από το μαιευτήριο!)\nΤίτλος άρθρου στο σημερινό φύλλο της εφημερίδας Πολίτης:\nΚάτω από το 10/20 οι μέσοι όροι σε πέντε βασικά μαθήματα\n"Κολλημένοι" στη... βάση\nΣχόλιο του Υπουργού Παιδείας και Πολιτισμού για τα αποτελέσματα των εξετάσεων,στο ίδιο άρθρο:\nΚληθείς να σχολιάσει τους μέσους όρους βαθμολογίας των μαθημάτων, ο υπ. Παιδείας, Αντρέας Δημητρίου, επεσήμανε "τη σταθερότητα στη διακύμανση των βαθμών" και πως "ούτε Βατερλό υπήρξε, όπως έγραψε μία εφημερίδα, ούτε Νορμανδία, ούτε Δερβενάκι, ούτε Θερμοπύλες, ούτε οποιαδήποτε άλλη μάχη. Υπήρξε μια συστηματική σοβαρή εξέταση και οι βαθμοί ήσαν εκείνοι που αναμένονται σε κάθε σοβαρό σύστημα εξέτασης".\nΑναρτήθηκε από Disdaimona στις 9:37 μ.μ.\nΙούλιος (πια) 2 Ιουλίου 2010 - 2:38 π.μ.\n«Σχόλιο του Υπουργού Παιδείας και Πολιτισμού για τα αποτελέσματα των εξετάσεων...»\nΔηλαδή εσείς έχετε Υπουργείον Παιδείας και Πολιτισμού σκέτο χωρίς Θρησκευμάτων;!\nΑν θυμάσαι πως τα καταφέρατε γράψε μερικές οδηγίες.\nDisdaimona 2 Ιουλίου 2010 - 11:46 π.μ.\nΙούλιε,μην πλανάσαι.Τα δικά μας Θρησκεύματα, όχι μόνο δεν διαχωρίζονται από το κράτος αλλά είναι υπεράνω του κράτους.Μήπως γνωρίζεις πως εμείς διαθέτουμε Θρησκευτικό σχολείο δημοτικής εκπαίδευσης με πιστοποιητικά αποφοίτησης εγκεκριμένα από το κράτος;Μήπως γνωρίζεις πως στα άμεσα πλάνα της Αρχιεπισκοπής είναι η δημιουργία Γυμνασίων και Λυκείων σε όλη τη χώρα;\nΤα Θρησκεύματα εδώ είναι κράτος εν κράτη όχι αστεία.Τουλάχιστον εσείς τους έχετε εκκοσμικεύσει..Το δικό μας υπουργείο παιδείας είναι ένας "μικροοργανισμός" κατά την αντίληψη και την παράδοση της Αρχιεπισκοπής.Το μόνο αξίωμα το οποίο αποδέχεται η δική μας εκκλησία, είναι το αξίωμα του προέδρου της δημοκρατίας.Πιο κάτω δεν καταδέχονται!\n(p.s Η αλλαγή του ψευδώνυμου σε μηνιαία βάση,θα θεωρηθεί καλός οιωνός για τη σημασία της ροής του χρόνου γενικότερα)\nΙούλιος 2 Ιουλίου 2010 - 7:52 μ.μ.\nΚι εκεί που ήμουν έτοιμος με το μολύβι και το τεφτέρι για τις οδηγίες σου ήρθε η διάψευσις. Με μια αντιγραφή, μονολογούσα, θα ξεμπερδεύαμε από πολλά κακά. Πάντως και πριν που φανταζόμουν άλλα, και τώρα που έμαθα άλλα πάλι νομίζω οτι είστε μπροστά από εμας, πιο...στο μέλλον. Γιατί αν το Υπουργείο σας έχει αλωθεί πλήρως στο δικό μας υπάρχει ακόμη μια μεσοβέζικη αντίληψη ( ο Αρχιεπίσκοπος καλείται να τοποθετηθεί για κάθε εκπαιδευτική ««μεταρρύθμιση»»). Και ενώ εσείς διαθέτετε θρησκευτικά δημοτικά σχολεία και σχεδιάζετε για Γυμνάσια και Λύκεια ο δικός μας σχεδιασμός είναι μόνο για Πανεπιστήμιο της εκκλησίας (για αρχή).\nΚατά τα λοιπά, μας κουβαλάν οι μήνες κι εμείς αυτούς.\np.s/ γνωρίζεις αν υπάρχει ελληνοκυπριακό λεξικό; παραλληρώ με την κυπριακή γλώσσα το τελευταίο καιρό και ψάχνω εναγωνίως. Χθες έμαθα οτι «μιλάω» = «συντυχάνω» και καταγοητεύτηκα. Ακρως ποιητική απόδοση! Μου 'βγαλε πολλά στο μυαλό αυτή η λέξη: συντύχαμε στη γλώσσα ο κόσμος κι εγώ.\nDisdaimona 2 Ιουλίου 2010 - 8:20 μ.μ.\nΓια Πανεπιστήμιο της εκκλησίας ακούω!Μπράβο παιδιά,χεράκι χεράκι θα πάμε πάλι να εκσυγχρονίσουμε τη Μεσόγειο!\nΓια το ελληνοκυπριακό λεξικό τώρα,όχι δε νομίζω να υπάρχει κάτι τέτοιο.Υπάρχουν κάποια εξαιρετικά λεξικά της κυπριακής.Δυστυχώς δεν έχω εδώ κάποιο να σου πω τον ακριβή τίτλο.Το ένα νομίζω λεγεται το Κυπριακό Ιδίωμα.Αν περάσω σύντομα από βιβλιοπωλείο θα το κοιτάξω ευχαρίστως και θα σου πω.\nΩραίο το συντύχαμε,ναι.Τώρα που το είδα κι εγώ γραπτώς,οντως δημιουργεί ποιητικούς και λογικούς συνειρμούς.\nΙούλιος 2 Ιουλίου 2010 - 8:34 μ.μ.\n...είναι που για να τη βιώσεις τη γλώσσα πρέπει να τη ζεις σαν ξένος της. Το κυπριακό ιδίωμα έχει αυτή τη δυναμική που έχει μια ελλάσων γλώσσα, μια γλώσσα μες την ίδια γλώσσα.\n[σκέψεις για μια Ελληνο-Κυπριακή συνεργασία με σκοπό τον εκσυγχρονισμό της μεσογείου]\nDisdaimona 2 Ιουλίου 2010 - 8:58 μ.μ.\nΔεν ξέρω αν είμαι το κατάλληλο άτομο να μιλήσω για τη δυναμική της κυπριακής διαλέκτου.Ξερω πως είναι μια γλώσσα που σε προκαλεί να την ερευνήσεις δίνοντας σου δώρα,νοηματικά και ποιητικά,αυτό είναι βέβαιο.\nΚαι,όχι, δεν μπορώ να ακούσω στ΄αυτιά μου την κυπριακή όπως ένας ξένος,αλλά μη νομίζεις,η απαγόρευση στη χρήση της κυπριακής στα σχολεία,μας κάνει κι εμάς λίγο ξένους από μια άποψη.Άτυχους τυχερούς.\nΜ άρεσε πολύ το "ελλάσων γλώσσα" όπως αρμόζει και στις κατεξοχήν μουσικές συχνότητες.Πολυ μ΄αρεσε.\nΓια την Ελληνο-Κυπριακή συνεργασία, άστο προς το παρόν,γιατί θα μας επιχορηγεί το ΔΝΤ και η Μέρκελ! Εκτός κι αν κάνετε την υπέρβαση και την ανατροπή. Τότε μάλιστα!\nΙούλιος 2 Ιουλίου 2010 - 9:26 μ.μ.\nΔεν ξέρω τους λόγους για τους οποίους απαγορεύουν την κυπριακή στα σχολεία αλλά και μόνο τα χαρακτηριστικά που ανέφερες την κάνουν ακατάλληλη για ένα σύγχρονο εκπαιδευτιό σύστημα.\nΓια την ανατροπή έχει δοθεί ένα άρρητο ραντεβού το φθινόπωρο (μη χάσουμε και τα μπάνια μας).\nΚρίμα γιατί έτσι χάνεται η κάψα του καλοκαιριού που όσο να 'ναι σου θερμαίνει κι άλλο τη «φούντωση τη φλόγα που 'χεις μέσα στη καρδιά»\nDisdaimona 2 Ιουλίου 2010 - 9:35 μ.μ.\nΔεν κατάλαβα δυστυχώς,γιατί τα χαρακτηριστικά αυτά την κάνουν ακατάλληλη...κάτι θα ξέρεις για να το λες.\nΠρογραμματισμένη ανατροπή;χμμμ...τέλος πάντων,είπε και κάποιος πως το ΚΚΕ από κόμμα της αριστεράς έγινε ο μετεωρολόγος της κρίσης.Να μας λέει ποιό μήνα θα υπάρξει όξυνση!\nΦθινοπωρινές ελπίδες λοιπόν καί εύχομαι όπως πεφτουν τα φύλλα να πέσουν και τα κατεστημένα. Η Κύπρος συμπαραστέκεται!(όχι όλη, μη φανταστείς)\nΙούλιος 2 Ιουλίου 2010 - 9:46 μ.μ.\n..μα ποιο σύστημα σήμερα θέλει να εκπαιδεύονται οι υπήκοοί του με μια γλώσσα που είναι «μια γλώσσα που σε προκαλεί να την ερευνήσεις δίνοντας σου δώρα,νοηματικά και ποιητικά»;\n(με αυτή τη διάθεση πίκρας και ειρωνείας το είπα)\nDisdaimona 2 Ιουλίου 2010 - 9:52 μ.μ.\nΕ,ναι,όχι όσο τους βλέπει ως υπηκόους. Κατι τέτοιο φανταστηκα ότι εννοούσες,αλλά ρώτησα για να το επιβεβαιώσω.Είναι και που θέλω να ακούω σε επανάληψη πως το σωστό είναι και δυνατόν!\nΙούλιος 2 Ιουλίου 2010 - 10:49 μ.μ.\n...μάλλον σε μπέρδεψα, έπρεπε να βάλω το σύγχρονο εκπαιδευτιό σύστημα σε εισαγωγικά.\nDisdaimona 2 Ιουλίου 2010 - 11:19 μ.μ.\nΝαι,λίγο. Ήθελα να το διευκρινίσω.Το ζήτημα της γνώσης,των μεθόδων,του εκπαιδευτικού συστήματος κ.λ.π, όπως ξέρεις, δεν άπτεται μόνο των τεχνικών θεμάτων.Πρόκειται περί της νοητικής σύστασης των υποκειμένων καί άρα κατά μία έννοια της λογικής σύστασης του κόσμου.Γι αυτό ήθελα να το διευκρινίσω.\nΙούλιος 2 Ιουλίου 2010 - 11:52 μ.μ.\nΟπότε ξαναβρίσκουμε πάλι το σημείο στο οποίο «φώναζες» για τις σωστές λέξεις. Τις σωστά επανιδρυμένες λέξεις. Κομβικό σημείο.\nΚαι νομίζω η εκεί Αρχιεπισκοπή κάτι ήξερε και άρχισε από το δημοτικό.\nΑπό εκεί αρχίζει η διαμόρφωση της δωρεάν κρατικά προσφερόμενης κοσμοεικόνας μέσω της αποδεκτής σύμβασης της γλώσσας και του υποκειμένου μέσα σ' αυτή. Κι εγώ όταν ακούω για εκπαιδευτικές μεταρρυθμίσεις χωρίς να περιλαμβάνεται το δημοτικό γελάω.\nΜεγάλη ανατροπή θα θεωρούσα το να μπει ο Πλάτωνας στα δημοτικά που φώναζε ο άκλαφτος Δερριδάς. Αυτό θα ήταν μια αισιοδοξία.\nΙούλιος 3 Ιουλίου 2010 - 12:02 π.μ.\n...και για να μη σε μπερδέψω άθελά μου πάλι, λέγοντας ο Πλάτων στα δημοτικά δεν εννοώ κανέναν εθνοκετρωμένου Πλάτωνα ακαδημαϊκής κοπής αλλά τους διαλόγους του ως θεατρικές σκηνές. Τις παιγνιωδώς αφελείς ερωταπαντήσεις του Σωκράτη, τις μυθιστορίες των προσώπων των διαλόγων ...καταλαβαίνεις τι ανάγνωση εννοώ.\nΙούλιος 3 Ιουλίου 2010 - 12:06 π.μ.\nΗ επαλήθευση λεκτικού κειμένου μου έδωσε να βάλω τη λέξη dipsono (ολογράφως Δίψωνο)!!\nΣημαίνει κάτι στα κυπραίϊκα;\nΧειρίζεσαι εσύ τις επαληθεύσεις;\nDisdaimona 3 Ιουλίου 2010 - 12:06 π.μ.\nΠου με πήγες τωρά; Στον Πλάτωνα; Τι θέλεις, να κάνω τις συγκρίσεις και να αρχίσω να κλαίω; ...Έκανα μια βόλτα στα διπλανά μπλογκς,αύριο έχουμε μια προγραμματισμένη αλλά ελπίζω ένθερμη διαμαρτυρία για ένα αρχιτεκτονικό τερατούργημα,όμοιο με τα λεκτικά μας,ένα αρχιεπισκοπικό ναό--δεν θα τον πω χριστιανικό επ΄ουδένί--μέσα στη καρδιά της παλιάς Λευκωσίας.\nΗ Αρχιεπισκοπή! Πόσο θυμώνω, όταν ακούω αυτά τα νερόβραστα περί παραδόσεως!Ελεύθεροι πολιορκημένοι νοητικά και αισθητικά, αυτό είμαστε.\nΑύριο θα ακούσω τις σωστές λέξεις...\nDisdaimona 3 Ιουλίου 2010 - 12:12 π.μ.\nΌχι δεν τις χειρίζομαι εγώ. Αν τις χειριζόμουν θα είχα περισσότερο χιούμορ.Νομίζω.Λέξεις που παραπέμπουν σε θρίλερ περί σωματικής δυσαρμονίας δε θα έβαζα.\nεπίσης πληζ δεν είναι κυπραίϊκα, είναι κυπριακά.\nΙούλιος 3 Ιουλίου 2010 - 12:19 π.μ.\nΚαλή ακρόαση λοιπόν αύριο...\n(το pass ήτα dipsono, με Ν, δίπσωνο. όχι κάτι άλλο. άρα πνευματική δυσαρμονία υποδήλωνε)\nDisdaimona 3 Ιουλίου 2010 - 12:26 π.μ.\nΤο ψώνιο,είτε διπλό είτε μονό, υποδηλώνει όλες τις δυσαρμονίες,πίστεψε με.Αλλη μια λέξη με "κρυμμένα γράμματα".Ωραία,βρήκαμε και κάτι καινούριο σ΄αυτή την κουβέντα...άσε που τώρα θέλω να βάλω καινουρια ανάρτηση για τη σχέση των δύο δυσαρμονιών!\n...όχι θα κρατήσω τον Πλάτωνα. Δεν είμαι πολύ καλή όταν θυμώνω. :-)\nDisdaimona 3 Ιουλίου 2010 - 1:04 π.μ.\nΚαι βέβαια ελπίζω να μη με παρεξήγησες τώρα.\nAceras Anthropophorum 3 Ιουλίου 2010 - 1:11 π.μ.\nΔισδαιμώνα "Δαμάζοντας την αριθμιτική" της χωρκανής μας Ανδρούλας Χριστοφίδη Ενρίκες, εκδόσεις εκρεμές, αν δεν εθκιάβασες το βιβλίο, εγράφτηκε για την εκπαίδευση για μωρά με ειδικές ενάγκες, αλλά πρέπει να το θκιαβάσει ο κάθε δάσκαλος ότι τζιαι να διδάσκει τζιαι ο κάθε γονιός που θέλει να ξέρει τους μηχανισμούς μάθησης των παιθκιών του. Ότι γράφεις γράφει το πολλά όμοφρα τζιαι στηρίζοντας το μάλιστα με την κοντρουκτουβίστικη θεωρία της μάθησης.\nΙούλιε ΤΟ λεξικό της κυπριακής είναι αυτό του Γιαγκουλή: K. Γ. Γιαγκουλλή. Μικρός ερμηνευτικός και ετυμολογικός θησαυρός της κυπριακής διαλέκτου, Λευκωσία 1997, σσ. 404. Δυστυχώς δύσκολα το βρίσκεις στην Ελλάδα. Είναι ίσως εξαντλημένο και ίσως μόνο δαμαί μπορείς να το έβρεις: http://www.mam.com.cy Είναι κάτι εθνικόφρονες που έχουν αυτόν το βιβλιοπωλείον αλλά μόνον τζιειαμαί (εκεί) μπορεί να έβρεις κάποιες κυπριακές εκδόσεις. Τα στέλλουν τζιαι με την πόστα. Αν σου αρέσκει η κυπριακή διάλεκτος έλα ποτζιεί στο μπλόγκ μου τζιαι θα έβρεις υλικό. Κάμνω σου τζιαι αυτοδιαφήμηση προσκαλώντας σε στην ανάρτηση τούτη που έχει ήχο τζιαι κείμενο ενός παραμυθκιού που έγραψα: http://acerasanthropophorum.blogspot.com/2007/02/blog-post_11.html\nΙούλιος 3 Ιουλίου 2010 - 1:15 π.μ.\nΜα δεν υπήρξε τίποτα προς παρεξήγηση ...\nΛες να μας γυροφέρνει καμιά παρεξήγηση; Γιατί μπέρδεμα στο μπέρδεμα μπορεί να προκύψει καμιά...\nΗ διαφορά μεταξύ κυπραίϊκων και κυπριακών είναι αισθητικής διάστασης μόνο ή κρύβονται κι άλλα πράγματα πίσω τους;\n(βέβαια, θα μου πεις, αν δεν έκρυβαν πράγματτα οι λέξεις δεν θα μπορούσαμε να μιλήσουμε)\nDisdaimona 3 Ιουλίου 2010 - 1:17 π.μ.\nΑ, σ΄ευχαριστώ Acera,θα το ψάξω και θα το βρω.\nDisdaimona 3 Ιουλίου 2010 - 1:21 π.μ.\nΌχι να μη μας προκύψει. Δεν μ΄αρέσουν.\nΤο Κυπραίϊκα χρησιμοποιείται,όπως χρησιμοποίείται και το Κυπριώτικα. Νομίζω πως όταν μιλάμε για τη γλώσσα πιο σωστό είναι το Κυπριακή και όχι το κυπραίϊκη.\nΆσε που ηχητικά δε λεει.Αυτό που το βάζεις;\nΙούλιος 3 Ιουλίου 2010 - 1:35 π.μ.\nAceras Anthropophorum, σ' ευχαριστό πολύ για τις υπερπολύτιμες πληροφορίες σου. Τι να κάνουμε...στην ανάγκη και από εθνικοσοσσιαλιστές θα ψωνίσουμε.\nΤο γνωρίζω το μπλογκ σου και μάλλον πρέπει, λεξικού βοηθούντος, να αρχίσω να συμμετέχω κυπριϊστί (!) σε συζητήσεις στα κυπριακά μπλογκς γιατί στα λεξικά δεν βρίσκεις την ...πως να τη πούμε...την ταλάντωση της γλώσσας: βλέπω δηλαδή τώσα που γράφεις «τζιειααμαί» το οποίο το έχω δει και «τζαμαί» και «δαμαί»...\nΙούλιος 3 Ιουλίου 2010 - 1:59 π.μ.\nΔυσδαιμόνα, πειδή την κυπριακή την σύντυχα πρόσφατα τζιαι δεν την συντυχώ ακόμη αμπλέπω τα «κυπραίϊκα» και «κυπριακά με την ίδια ομορφιά.\nκαταλαβαίνεις...η μαγεία του προτόγνωρου\nΙούλιος 3 Ιουλίου 2010 - 2:02 π.μ.\n... μη σου πω οτι και το «προτόγνωρου» τώρα το βλέπω για καλό και ωραίο...\nDisdaimona 3 Ιουλίου 2010 - 2:10 π.μ.\n...Κάποτε οι αποστάσεις είναι σωτήριες,διότι εγώ τώρα γελούσα...:-)!\nΜα το ότι θα κάναμε μαθήματα κυπριακής στο μπλογκ,ούτε που μου περνούσε από το μυαλό.\nΛοιπόν,έχω να σου πω, πως όσους φίλους έλληνες είχα τους ανάγκαζα να μου διαβάζουν κυπριακά κείμενα.Σκέτη απόλαυση!!!\nΓια το τζιαμε στο οποίο αναφέρθηκες πριν που σημαίνει εκει και το τζειαμαι του acera μας δημιουργεί ένα θέμα ορθογραφίας.Χρειαζόμαστε λεξικό γι αυτό,νομίζω το σωστό είναι το πρώτο.\nτο δαμε σημαίνει εδώ.\nτη μαγεία την καταλαβαίνω,αλλά επειδή η κυπριακή δεν είναι πόκερ δε θα βασιστούμε στην τύχη του πρωτάρη! :-)\nΣοβαρά τώρα,ίσως σε κάποιες περιοχές,να χρησιμοποιείται μόνο το κυπραίϊκη και σε άλλες το κυπριακή.Είμαστε και αχανής έκταση βλέπεις!\nΙούλιος 3 Ιουλίου 2010 - 2:28 π.μ.\n(με το φόβο να παρεξηγηθώ, τό 'χει η νύχτα φαίνεται απόψε)\nένα στοιχείο που με αποτρέλανε σ' αυτή τη γλώσσα είναι η χιουμοριστική της διάσταση.Τη βρίσκω αστεία. Ίσως επειδή είμαι μιτσής ακόμη στη γλώσσα αυτή αλλά...γελάω πολύ διαβάζοντας απλές καθημερινές ιστοριες κυπρίων μπλόγκερς. Είναι το στοιχείο της έκπληξης μάλλον όταν βλέπεις μια καινούργια άγνωστη λέξη, της οποίας το νόημα παίζει αλλά μπορείς μερικώς να το υποθέσεις, στη θέση μιας άλλης αναμενόμενης. Συν τα ηχητικά των κυπριακών...\nΔιάβασα ας πούμε αυτό από τον aceras στο λινκ που έδωσε: «Τσίλλα το κουμπούιν πλέϊ»\n...ε δεν θέλει και πολύ..\nDisdaimona 3 Ιουλίου 2010 - 2:47 π.μ.\nΚαλά ο aceras είναι μια μαγεία από μόνος του,χρησιμοποιεί με πολύ ανατρεπτικό τρόπο την κυπριακή και έχει ένα καυστικότατο τρόπο να διακωμωδεί ή και να ξεγυμνωνει καλύτερα τα γλωσσικά τοπία.\nΗ κυπριακή του acera είναι η κυπριακή του acera δεν το συζητώ!\nΗ κυπριακή λογω έλλειψης ή για να είμαστε και δίκαιοι απαγόρευσης της, με αποτέλεσμα την σχεδόν ανύπαρκτη ανάπτυξη του γραπτού λόγου στα κυπριακά, είναι μια ρευστή γλώσσα.Το αποτέλεσμα είναι να κυκλοφορούν πολλά ιδιώματα σε ένα.\nΌσο για το ότι σου φαίνεται αστεία,δεν είναι καθόλου κακό αυτό. Ίσως να οφείλεται και σε μια δική σου ικανότητα στην ανάγνωση των λεξεων, των νοημάτων,των εικόνων κ.λπ. Καθόλου άσχημο δεν είναι να γελάμε.Είναι ωραίο η χρήση της γλώσσας να μας επιτρέπει την απομυθοποίηση.\nΑλλά από την άλλη,μπορεί να διαβάσεις κείμενα στη κυπριακή,που θα λιώσεις!Όχι μπορεί,σίγουρα.\nΙούλιος 3 Ιουλίου 2010 - 3:04 π.μ.\nεννοείται πως κείμενα με συναισθηματικές εντάσεις επιβάλουν το τόνο τους.\nΜου άρεσε αυτή η αίσθηση μιας γλώσσας που δεν καθηλώθηκε/αρχειουετήθηκε ως γραπτή και αφέθηκε να ρέει. Τώρα με βάζεις να σκέφτομαι στις τρεις τα ξημερώματα πως θα είναι τα ιδιώματα του ιδιώματος αυτού!\nΕν είναι πολλά καλόν. Που να ψάχνω μπλόγκερς από τα περιθιώρια της κυπριακής;\nΟ aceras προάγεται σε ανάγνωσμα καθημερινής άσκησης.\nDisdaimona 3 Ιουλίου 2010 - 3:18 π.μ.\nΝαι Ιούλιε είναι τρεις τα ξημερώματα και θα μας βρει ο Αύγουστος!Είναι και ο καλός μου ο μήνας!:-)\nΑπό τον acera θα μάθεις πάρα πολλά. Και τα "επίσημα" αν θα μπορούσα να το πω αυτό κυπριακά και τα του acera.Γιατί άλλο οι λέξεις άλλο ο τροπος έκφρασης μέσα από τη γλώσσα.Ας πούμε το "τσίλλα το κουμπούιν πλέι" λόγω του πλέι καταλαβαίνεις ότι φέρει acerική εκφραστική ταυτότητα.Μην πας πουθενά να πεις τσίλλα το κουμπούιν πλέι γιατί τότε,οι κύπριοι να δεις γέλια!\nΚατά τα άλλα, θέλει ψάξιμο η γλώσσα. Και τα μπλογκς βοηθουν, ε, ελάχιστα από αυτά, να πω την αμαρτία μου,αλλά και τα βιβλία.όσα υπάρχουν.\nΤο ίδιο δεν ισχύει όμως και για τα ελληνικά μπλογκς.\nΝαι η κυπριακή είναι και ρευστή και πολύ ζωντανή,γεμάτη εικόνες αλλά και σπάνια ακριβά νοήματα.\nAceras Anthropophorum 3 Ιουλίου 2010 - 8:51 π.μ.\nΕίναι τζιαι γλώσσα rebelle, κάτι όπως ήταν η δημοτική για την καθαρεύουσα κάποτε. Πρέπει να ξέρεις φίλε μου Δευτερογιούνη, (έτσι λαλούμεν στα κυπριακά τον Ιούλιο σε αντίθεσην με τον Πρωτογιούνη), ότι η Κυπριακή δεν εγράφετουν μέχρι πρόσφατα. Τζιαι σήμερα πρέπει να είσαι πελλός (τρελος) τζιαι παράξενος για να γράφεις, εκτός απο τα μπλόγκς τζιαι τα έσεμές. Έ, εκτός τζιαι που κάτι καλλιτέχνες διπλά παράξενους που γράφουν τζιαι βιβλία (σαν τον Χαμπήν τον χαράχτη που έκαμε βιβλίο με μελέτη τζιαι εικάστικήν έκφρασην των καλικαντζιάρων).\nΦαντάστου την εξουσία που έχει πάνω στον παπά μου ένας πολιτικός που του μιλά καλαμαρίστικά. Να φανταστείς ότι ο παπάς μου, ο οποίος δεν είναι τζιαι τόσο γέρος, προτιμά να απαντά εγγλέζικα σε κάποιον ξένο που του απευθύνει τον λόγο σε σπασμένα ελληνικά (της Ελλάδας), διότι αντρέπεται ότι θα τον περιπαίζουν για το πως καλαμαρίζει. Τα "καλά" ελληνικά τα μιλά ο κλήρος τζιαι οι πολιτικοί στα μπαλκόνια, (τζιαι σήμερα στα πάνελς). Τζιαι οι δασκάλοι βέβαια (ννά στα μμάθκια τους), τζιαι οι εκφωνητές του δελτίου ειδήσεων.\nΝα μιλήσεις σήμερα για φιλοσοφίαν ή για επιστήμην στην κυπριακή, είσαι για τα παναΰρκα, έστω τζιαι αν υπογράφεις aceras anthropophorum. Παραμύθκια, ιστορίες τζιαι λαφαζαννίκκια στα μπλόγκς, άτε να το δεχτούμεν δικαιούσαι, αλλά όι τζιαι φιλοσοφίαν. Να μεν το παρασιαίζουμεν τζιόλας.\nΔυσδαιμόνα να το πάρεις οπωσδήποτε αυτόν το βιβλίον διότι είναι βιβλίον ορίζοντας. Η Ανδρούλα Ενρίκες είναι η γεναίκα που ετίμησεν φέτη η Κλίντον με το βραβείο "κουράγιο" για την δράση της εναντίον της εμπορίας γυναικών. Είναι ο πρώτος άνθρωπος που έκατσε φυλακή δύο καπαρατζιήδες στηρίζοντας στο δικαστήριο δύο "σκλάβες". Ήταν τζιαι βοηθός του Jean Piaget στο πανεπιστήμιο της Γενεύης, οπότε ότι γράφει είναι αυθεντικά τζιαι κατευθείαν από την πηγή.\nAceras Anthropophorum 3 Ιουλίου 2010 - 8:59 π.μ.\nΙούλιε, εννοείται ότι ο πολιτικός συντυχάννει τζιαι παπάς μου βρίσσει (σιωπά). Εκτός που να δεν τον αντέξει τζιαι το πολλήν-πολλήν να του σύρει έναν "άτε ρε που δαμαί, κοπρίτη" τζιαι να λήξει η το διαλεκτικό συναπάντημα.\nAceras Anthropophorum 3 Ιουλίου 2010 - 9:08 π.μ.\nΈχει μιαν ιστορίαν που παρά τον ομοφοβικόν ρατσισμόν που για την εποχή (γύρω στο 50) ήταν νόρμαλ πράμα, δείχνει την σχέση λαού τζιαι εξουσίας τζιαι τον ρόλο της γλώσσας. Ένας πολιτικός κάμνει κύριγμα στη Λεμεσό. Οπότε ο Χαράλαμπος Άζινος, μέγας ποιητάρης που έγραψε τα καλύτερα μυλλωμένα τραούθκια (γαμοτράγουδα) μετά τον Βασίλη Μηχαϊλήδη, σηκώννεται πάνω τζιαι λαλεί του:\nΒρέ ππούστη με το δίπλωμα\nΑρνιέσαι το πως είσαι σου\nτης Χώρας τζιαι της Λεμεσού\nπο΄δειξες το ππουσλίκκιν;\nΕσέναν το μαράζιν σου\nπο΄σιεις τζιαι βασανιέσαι\nέν έσιεις πούττον πάνω σου\nγια να διπλογαμιέσαι.\nΟ πολιτικός μιλά στη γλώσσα στην οποίαν ο λαουτσίκος δεν μπορεί να απαντήσει, οπόταν ο Άζινος του την ρίχνει στην γλώσσα του λαού που αυτός δεν μπορεί να απαντήσει. Τζιαι η γλώσσα του λαού πιάννει αξία μόνον που τους ποιητάρηδες που ήταν η "επίσημη" κυπριακή όπως λαλεί τζιαι η Δυσδαιμώνα.\nDisdaimona 3 Ιουλίου 2010 - 1:42 μ.μ.\nόπωσδήποτε θα το ψάξω το βιβλίο, ευχαριστώ που μου το ανάφερες. Τζαι ότι άλλο υπάρχει από βιβλιογραφία τζαι μουσικές,για μένα είναι δώρο να μου το αναφέρει κάποιος.\nΣυμφωνούμε για την ανάλυση των εξουσιαστικών μηχανισμών μέσω της γλώσσας, αν θυμάσαι ξανακάναμε μια κουβέντα εδώ σχετική.\nΆρεσε μου η άποψη σου για τη γλώσσα rebelle, τωρά εκτιμώ ακόμα παραπάνω τα κυπριακά.\nΤο μόνο που νομίζω δεν συμφωνώ είναι για τη χρήση της ελληνικής στα δελτία ειδήσεων και στα σχολεία.Έχω την εντύπωση πως τα ελληνικά που χρησιμοποιούνται εκεί είναι λίο για κλάματα. Το ζήτημα δεν είναι αν θα χρησιμοποιήσουμε την νέα ελληνική ή την κυπριακή αλλά το πως τις χρησιμοποιούμε. Η γλώσσα δεν είναι "εξωτερικό" εργαλείο, αν πω "και" αντί "τζαι" δεν σημαίνει πως μιλώ νέα ελληνικά,σημαίνει πως απλά χρησιμοποιώ λέξεις της νέας ελληνικής χωρίς αυτό από αυτό εξυπακούεται ότι "γνωρίζω" τη γλώσσα. Ούτε οι ίδιοι οι έλληνες σήμερα δεν "γνωρίζουν" καλά καλά τη γλώσσα τους.Και η επιστροφή στην κυπριακή,γίνεται διπλά πολύτιμη γιατί η κυπριακή,λόγω της απουσίας του γραπτού λόγου, διέσωσε και ρίζες της ελληνικής που χάθηκαν στη διαδικασία της γλωσσικής σύγχυσης και έκπτωσης των καιρών.\nΑπο εκεί και πέρα, η δυσκολία να αντιληφθεί κάποιος ξένος τα κυπριακά, εγκειται και στο ότι,ο καθένας χρησιμοποιεί άλλους εκφραστικούς κώδικες.Έτσι,από τη μια θα λέγαμε πως υπάρχει η "επίσημη" κυπριακή,όπως π.χ αυτή του Χαμπή ή των ποιητάρηδων. Μετά υπάρχει η κυπριακή όπως τη μιλά ο μέσος κυπραίος σήμερα.Και μετά η γλώσσα του καθενός μας.\nΑς πούμε η πρόταση που έκανε εντύπωση στον Ιούλιο,η δική σου, το "τσίλλα το κουμπούιν πλέι",είναι acerική πρόταση. Ο μέσος κυπραιος θα πει είτε "πάτα το πλέι" είτε¨"τσίλλα το πλέι ρε!" :-) Η λέξη κουμπούιν δαμέ εν του acera.\nόσον αφορά στη χρήση της κυπριακής σε δύσκολα χωράφια, όπως εν η φιλοσοφία,μιά χαρά τα φκάλλει πέρα η κυπριακή. Έχουμε και το παράδειγμα του "σύρμα στο computer"--είναι δίπλα το μπλογκ του--που διαψεύδει την ψευδοκομπορρημοσύνη αυτών που καλαμαρίζουν για να κάμουν τους μορφωμένους.Δεν ξέρω αν τον διαβάζεις,αλλά επιβάλλεται, άσε που και επί της ουσίας,εννοώ της λεγόμενης "κοσμοθεωρίας" είναι διαμάντι το μπλογκ του.\nΣτον Ιούλιο πρέπει να συστήσουμε όπωσδήποτε τα λεγόμενα "μυλλωμένα" της Κύπρου. Όπου συνδιάζεται το rebelle όπως το είπες και η αυθεντική κυπριακή.\nΚοίτα που θα μας προκύψει η κυπριακή "επαναστατική" και αντι-εξουσιαστική γλώσσα! :-)\nAceras Anthropophorum 3 Ιουλίου 2010 - 6:22 μ.μ.\nHe he!! Το σύρμα στο κκομπιούτερ ξέρω που τον τζιαιρό του "το τραίνο στην πόλη", εφορτώσαμε τζιαι μαζί δύο κκοντέινερς αλληλεγγύης με ρουχισμό, κρεβάθκια, τζιαι άλλα είδη για την επανάσταση των Σαντινίστας. Παλιές καραβάνες :))\nΓια την ποιότητα των ελληνικών που χρησιμοποιούνται στα σχολεία μας πως δεν συμφωνούμε. Στην παρένθεση έβαλα "ννά στα μμάθκια τους". Τζιαι δεν θα έλεα να μπαίνει η κυπριακή αντί της ελληνικής. Θα ήταν η ελληνική σύν την κυπριακή. Να μπορεί ο καθένας να μιλά κυπριακά απαντώντας στον δάσκαλο, τζιαι μόνο στη γλώσσα να απαιτείται η χρήση της δημοτικής. Να διδάσκεται τζιαι στη λογοτεχνία η Κυπριακή, με τα λίγα έστω που διαθέτουμε, να γράφεται η κυπριακή... Αλλά ίσως καλλύττερα το κράτος τζιαι το σχολείο να μεν νεκατωθεί, διότι θα τα κάμουν σκατά σαν τα μούτρα τους, τζιαι θα καταλήξουμε να λέμε πατίχα αντί παττίχα (πιας την προφορά), όπως λέμε Τοφής αντί Ττοφης, και Λιλίκας αντί Λιλλήκκας, Αγλαγγιά αντί Αγλαντζιά.\nΔευτερογιούνης 3 Ιουλίου 2010 - 6:29 μ.μ.\nοτιδήποτε σχετικό με την υπόθεση αυτής της πλανεύτρας rebelle θα είναι και για μενα σαν δώρο. Θα βρισκόμαστε στο ανθολόγιό σου να μου τα λες κι από κει.\nΑυτό το Δευτερογιούνης…! Τι ν' αρχίσω να λέω τώρα τι έσπειρε στο κεφάλι μου μέσα…\nΚάθε μινόρε γλώσσα είναι rebelle γιατί ταρακουνάει την καθεστωτική αντίληψη της γλώσας. Τον Κώδικα που λέμε. Κι όποιος βάζει χέρι στη γλώσσα, βάζει χέρι στη κοινωνία. Τη κοινωνία μου μέσα που λέμε…\nείμαι σε αναμονή για τα «μυλλωμένα». Μη τάξεις του άγιου κερί και του παιδιού κουλούρι που λέμε…\nDisdaimona 4 Ιουλίου 2010 - 4:49 π.μ.\nσυμφωνώ για τη συνύπαρξη της ελληνικής και της κυπριακής στα σχολεία. Θα ήθελα όμως να δω και εκθέσεις και γραπτά κείμενα στη κυπριακή, όπως επίσης θα ήθελα καλύτερη εκμάθηση της ελληνικής...παντού πρόβλημα.\n(το κρατάω, τα δευτερογιούνια με τον ασέρα)\nτώρα θα αρχίσω να ανεβάζω και μυλλωμένα στο μπλογκ; Δεν τον γλυτώνω τον αφορισμό,όλα τα κακά θα τα έχω!\n...να μην σου πω, πως σήμερα κιόλας ζήτησα να μου παραχωρηθούν ανέκδοτα μυλλωμένα ποιήματα για να τα χρησιμοποιήσω εδώ.Με μέτρο,είπαμε...θα βάλω και τα κλασικά.Πολύ φοβάμαι πως θα τσιμπήσουν κι άλλοι την ιδέα και θα γεμίσει η κυπριακή μπλογκόσφαιρα!\nAceras Anthropophorum 4 Ιουλίου 2010 - 12:17 μ.μ.\nΆτε να σας βάλω ένα εγώ που είμαι ήδη αφορισμένος τζιαι δεν θα κατηγορηθεί το μπλόγκ\nΟύλλο Μαν τζιαι Πρωτογιούνην\nΔως του Πούττου ρουθούνιν\nώπου τον έβρεις άηστον.\nΚάποτε που το έβαλα στο μπλόγκ μου, κάποιος αναγνώστης μου είπεν ότι ο λόγος που έφκηκεν αυτό το δίστοιχον ήταν το ότι οι παλιοί Κυπραίοι δεν ελουννουνταν, οπότε... φαντάζεστε τες μυρωθκιές Δευτερογιούνιν τζι΄Αουστον. Δέκα λίτρα ροδόστεμμα να τα έλλουννες, πάλε ... ώπου τον έβρεις άηστον.\nDisdaimona 4 Ιουλίου 2010 - 12:44 μ.μ.\nΚατι μου λέει πως ο Ιούλιος δεν θα καταλάβει Χριστό απ΄αυτό!\nΕδώ εγώ και σκαλώνω να καταλάβω :-)\nΚαι ασέρα από πότε η λέξη "όπου" γράφεται με ωμέγα;;;;\nΙούλιος (aka Δευτερογιούνης) 4 Ιουλίου 2010 - 10:29 μ.μ.\nτο φαντάστηκα οτι το Δευτερογιούνης δεν θα περάσει εδώ.\nΒλέπε «κυπραίϊκα/κυπριακά» issue.\nΓια τα μυλλωμένα που είπα οτι αναμένω δεν εννοούσα να αναρτήσεις τα άπαντα τους. Απλώς παραπομπές σε βιβλία αν υπάρχουν, ονόματα, τόπους ωστε να πάω να τα βρω.\nΟχι πως θα ήταν άσχημο να τα βλέπαμε να σκορπίζουν στη μπλογκόσφαιρα.\nΜήπως να άνοιγα ένα blog ταγμένο στην εκμάθηση της κυπριακής να μου τα στέλνετε εκεί τα διδακτέα;\nτο δημώδες μιλά για κάτι libidinal τα οποία Μάη και Ιούνη ανθίζουν ενώ Ιούλη και Αυγουστο θεωρούνται εκτός εποχής;\nΕγώ πάντως την ακούσια ελευθερία σου στην ορθογραφία την αρέσκουμαι πολλά τζαι θα κάμω χρήσιν της κι ας με πετάξει όξω η Δυσδαιμόνα από δαμαί.\nDisdaimona 4 Ιουλίου 2010 - 10:46 μ.μ.\nΙούλιε, το επαναλαμβάνω,μην πλανάσαι! Αν θα γίνεις μαθητής της κυπριακής στου ασέρα, φρόντισε να έχεις ένα ορθογραφικό λεξικό σταθερά!\nΑυτός θα αποδειχτεί η καταστροφή σου! Σε ένα χρόνο θα γράφεις τον Ιούλη Οιουλει!Σου το λέω.\nΕίναι ένας Δαναός.Μη σου πω Δαναοί,αν κρίνω και από την πληθωρική του ορμητικότητα!\nκαλά δεν είπα θα ανεβάσω τα απαντα! αστειεύτηκα εξάλλου, λίγο τόχεις να με αφορίσουν, τιμή μου. Πάντως ΄μυρίζομαι πως θα μπουν κι αλλοι στο παιχνίδι που είναι και καλύτεροι παίχτες από μένα σ΄αυτά.\nΤώρα, για το δευτερογιούνης, τι να κάνουμε, θα το δεχτώ.όπως γουστάρεις και σ΄αρέσει. Όξω δε σε πετάω.\nDisdaimona 5 Ιουλίου 2010 - 12:38 π.μ.\nΝαι να ανοίξεις ένα μπλογκ εκμάθησης της κυπριακής. Θα έχει φοβερή πλάκα. Θα γίνει σημείο συνάντησης των μυλλωμένων καθώς και της προσωπικής μου φρίκης για την ορθογραφία του ασέρα :-) σόρρυ, ασαίρα.


ΣΧΕΣΕΙΣ OFF Magazine 19 Φεβρουαρίου 2020\nΑυτά τα αθώα μικρά ψεματάκια...\nΌλοι μας λίγο πολύ ένα μικρό ψεματάκι θα το έχουμε πει στη σχέση μας… Μπορεί και δυο… Ίσως και τρία.\nΌταν, όμως, είναι μικρά αθώα και δεν προσβάλλουν τον άνθρωπο μας δεν είναι και τόσο κακά.\nΠάμε να δούμε, λοιπόν, ποια είναι τα πιο συχνά!\nΈχω πάει με…»\nΕίναι το κλασικό ψέμα! Σε αυτή τη φράση μόνο το 5% λέει αλήθεια, το 10% δεν το συζητά ποτέ και το 85% λέει ψέματα.\n«Μόνο εσένα σκεφτόμουν μωράκι μου»\nPrevious Post: « Αγία Άννα: Ακόμη δεν έχεις πάει στο Καρναβάλι της;\nNext Post: Τι μισεί το κάθε ζώδιο; »


Ο Λουδοβίκος του Αμαρουσίου - …και η ελεγχόμενη στάθμευση - gocar.gr - GoForward\nΟ Λουδοβίκος του Αμαρουσίου\n…και η ελεγχόμενη στάθμευση\nΒασίλης Παπαδόπουλοςστις 18.04.2013\nΌσοι είχαν την τύχη να χρησιμοποιούν τους δρόμους του Αμαρουσίου την τελευταία δεκαετία έχουν γνώση πώς ένας Δήμος μπορεί να κάνει τα χωρικά του …εδάφη απαγορευμένη περιοχή. Όσοι πέρασαν από την καρέκλα του Δήμου ασχολήθηκαν ενδελεχώς με την κυκλοφορία και την οδοποιία και επάξια έχουν καταφέρει να κάνουν το Μαρούσι την πιο αφιλόξενη πόλη για επισκέπτες, την πιο δύσκολη για πελάτες και την πιο ανυπόφορη για όσους εισέλθουν σε αυτήν ώρα αιχμής.\nΗ αρχή έγινε με την διάσημη πλακόστρωση των δρόμων όπου είχαν μετατρέψει το Μαρούσι σε δρόμο αντοχής για αμορτισέρ και …σφραγίσματα. Μετά ήρθαν τα κολωνάκια - η χαρά του σκραπατζή. Εδώ οι επιπτώσεις αφορούσαν κυρίως τους μη προσεκτικούς κατοίκους της περιοχής, καθώς κάθε στραβοτιμονιά στο παρκάρισμα ανέβαζε το κόστος επισκευής στα ύψη. Αντί στη χειρότερη να γραντζουνιστεί η ζάντα, πήγαινες για φανοποιία πόρτας. Μετά ήρθαν οι συγκοινωνιακές ρυθμίσεις κι έγινε το έλα να δεις. Με την Κηφισίας από τη μία μεριά και τις γραμμές του ηλεκτρικού από την άλλη, ο αδαής πλήρωνε τη λάθος στροφή με γιγαντιαίους κύκλους και φυσικά έξοδο από την πόλη προς λάθος κατεύθυνση. Στο τέλος ήρθε το …Mall και στο καπάκι η κρίση. Οι μαγαζάτορες διαπίστωσαν ότι οι επισκέπτες δεν ήταν μαζοχιστές να λύνουν ασκήσεις χωροταξίας στους δρόμους του Μαρουσίου και οι αυτόχθονες δεν μπορούσαν να συντηρήσουν ένα τόσο μεγάλο εμπορικό κέντρο που τάιζε αφειδώς ανώνυμες δημοτικές επιχειρήσεις. Παρόλα αυτά οι ασκήσεις επί συγκοινωνιακού χάρτου δεν σταμάτησαν ποτέ. Κοινώς; Σε δουλειά να βρισκόμαστε!\nΤο κερασάκι στην τούρτα ήρθε να το προσθέσει ο κ. Πατούλης με το wet look και το αποφασιστικό βλέμμα όπως τουλάχιστον εμφανίζεται στην από δεκαετίας φωτογραφία στο επικοινωνιακό φυλλάδιο. Βασικό μήνυμα της νέας πρωτοβουλίας «Κινούμαστε μπροστά. Σταθμεύουμε σωστά».\nΟ αξιότιμος Δήμαρχος δια των υπηρεσιών του εκπόνησε ένα σπουδαίο σχέδιο βελτίωσης της καθημερινότητας των κατοίκων και των επαγγελματιών του προαστίου που σύμφωνα με τον ίδιο, κάποια στιγμή θα γίνει το μητροπολιτικό κέντρο των Βορείων Προαστίων. Αρκεί να μην τον πάρουν χαμπάρι από το Δήμο Κηφισιάς και μπουν διόδια στο ΚΑΤ.\nΗ τεχνολογία αποτελεί την αιχμή του δόρατος του όλου εγχειρήματος καθώς προβλέπεται αυτόματη χρέωση από τα ειδικά μηχανήματα, αλλά ο ενδιαφερόμενος θα μπορεί να αποκτά χρόνο στάθμευσης χρησιμοποιώντας το κινητό του. Ανεβασμένα πράγματα για τα Καλλικρατικά δεδομένα.\nΟι κάτοικοι έχουν προτεραιότητα στο νέο σύστημα ελεγχόμενης στάθμευσης και πλέον "αποκτούν και θέση". Δηλαδή με ένα δεκαρικάκι το χρόνο παίρνουν το αυτοκόλλητο και θα μπορούν να παρκάρουν στις μπλε διαγραμμισμένες θέσεις, που για να το γράφει ο Δήμαρχος στο φυλλάδιο, πρέπει να φτάνουν για όλους. Στο σημείο αυτό έχω να κάνω μια μικρή ερώτηση. Τι θα συμβεί στην περίπτωση που κάποιος έχει μουσαφίρηδες; Ενημερώνει τον Δήμο ότι περιμένει κόσμο, ή τους πληρώνει το ταξί για τη βίζιτα; Αν κάποιος κάνει το λάθος να συγκατοικεί στο Μαρούσι τι κάνει για να παρκάρει αφού δεν φαίνεται κάτι σχετικό στο Ε1; Σύμφωνο συμβίωσης ή έχει προβλέψει ο κ. Πατούλης «Σύμφωνο Στάθμευσης»; Κρίσιμα ερωτήματα που φαντάζομαι ότι θα έχουν αφοπλιστικές απαντήσεις.\nΑς παρακάμψουμε το κομμάτι των επισκεπτών που έρχονται για ψώνια στο Μαρούσι καθώς πιστεύω ότι οι δύο αυτές έννοιες δεν συμβαδίζουν. Εξάλλου είναι θέμα επιλογής του επισκέπτη αν συμφωνεί να πληρώσει και τι ποσό για να πει τον καφέ του ή να κάνει τις αγορές του στο μαγευτικό Μαρούσι.\nΌμως αγαπητέ, πρώτε πολίτη της πόλης του Αμαρουσίου, οι εργαζόμενοι τι σου φταίνε; Αντιγράφοντας από το φυλλάδιο: «Οι εργαζόμενοι στο Μαρούσι δεν χρειάζεται πλέον να έρχονται στη δουλειά τους με το αυτοκίνητό τους, γιατί θα τους κοστίζει ακριβά. Μπορούν να αξιοποιούν το ανεπτυγμένο δίκτυο δημόσιων συγκοινωνιών που διαθέτει το προάστιό μας και ιδιαίτερα το Εμπορικό Κέντρο (Δημοτική συγκοινωνία, Ηλεκτρικός Σιδηρόδρομος, Προαστιακός, Μπλε Λεωφορεία) που διασφαλίζει εύκολη και χαμηλού κόστους πρόσβαση στο Μαρούσι και στο χώρο εργασίας τους».\nΔήμαρχε έχεις επαφή με το περιβάλλον ή νομίζεις ότι ο εργαζόμενος παίρνει το αυτοκίνητό του από συνήθεια; Εκτός κι αν κατοικείς στην Πεύκη και το γραφείο σου είναι δέκα δρόμους παρακάτω, οπότε ναι, η δημοτική συγκοινωνία σου κάνει και με το παραπάνω. Ή μάλλον καλύτερα να πας με τα πόδια που είναι και χρήσιμο για την υγεία σου.\nΔυστυχώς στο Μαρούσι δημιουργήθηκαν αρκετά «Βωβοκτίρια» με ευθύνη και των Δημάρχων, κι άλλα κτίρια γραφείων όπου οι εργαζόμενοι περνούν περισσότερες ώρες στο προάστιο ακόμη κι από τους διανυκτερεύοντες κατοίκους. Είναι λογική Λουδοβίκου να ανεβάζεις αυθαίρετα το κόστος σε κάποιον εργαζόμενο τιμωρόντας τον επειδή η εργασία του τυγχάνει να βρίσκεται σε μέρος όπου το Δημοτικό Συμβούλιο κοιμάται φορώντας τα παπούτσια του. Οι εργαζόμενοι χρησιμοποιούν το αυτοκίνητό τους κατά πρώτο και κύριο λόγο επειδή δεν τους εξυπηρετεί η συγκοινωνία, πχ με τους όμορους Δήμους. Κατά δεύτερον οι εργαζόμενοι καθοδόν για την δουλειά πχ αφήνουν τα παιδιά τους στο σχολείο, πάνε σε κάποια δημόσια υπηρεσία ή φεύγοντας πάνε σε δεύτερη δουλειά. Δεν έχουν όλοι τη δυνατότητα να χρησιμοποιούν οικιακή βοηθό ή κλητήρα για τις δουλειές αυτές. Εκτός πάλι αν υπονοείτε ότι οι εργαζόμενοι στο Μαρούσι θα απασχολούνται ένα τρίωρο ημερησίως, οπότε έχετε πέσει διάνα αφού καλύπτονται πλήρως παρκάροντας στις θέσεις με τη λευκή διαγράμμιση δίνοντας μόλις 6 ευρώ. Τσάμπα πράγμα δηλαδή και τα ευρώ να πηγαίνουν για καλό σκοπό.\nΌσοι ενδιαφέρεστε μπορείτε να στείλετε τα συγχαρητήρια στον Δήμαρχο για την πρωτοβουλία του στην διεύθυνση: dimarxos@maroussi.gr\nΣημείωσεις εκ του φυλλαδίου: Τα έσοδα (sic) θα διατεθούν σε έργα για τη βελτίωση της κυκλοφορίας στο Μαρούσι. Η ελεγχόμενη στάθμευση δεν έχει εισπρακτική λογική.\n6 Απριλίου 2021 12:15\nΔήμος Αθήνας: Επανεκκίνηση του Συστήματος Ελεγχόμενης Στάθμευσης\n19 Μαρτίου 2020 12:31\nΔήμος Αθηναίων: Δεν ισχύει η ελεγχόμενη στάθμευση έως τα τέλη Μαρτίου\n25 Ιουνίου 2018 13:12\nΣτάθμευση μέσω κινητού στην Αθήνα!\n13 Νοεμβρίου 2015 10:47\nΜη μου τα τέλη τάραττε!


ΟΔΟΣ: ΘΡΑΣΥΒΟΥΛΟΥ ΟΡ. ΠΑΠΑΣΤΡΑΤΗ: Ο ανθός της λίμνης [XVII]\nΘΡΑΣΥΒΟΥΛΟΥ ΟΡ. ΠΑΠΑΣΤΡΑΤΗ: Ο ανθός της λίμνης [XVII]\n- ιζ' μέρος -\n128. Ελιάου Δαβίδ του Σαμουέλ και της Πέρλα. Γεννήθηκε στην Καστοριά το 1909. Ήταν παντοπώλης, έγγαμος με την Φλώρα και ζούσε στην Καστοριά. Η πληροφορία στηρίζεται στην μαρτυρία-κατάθεση της αδελφής του Αλέγρας Μάγιο.\n129. Ελιάου Ισαάκ του Σαμουέλ και της Πέρλα. Γεννήθηκε στην Καστοριά το 1900. Ήταν παντοπώλης, έγγαμος με την Έστερ και ζούσε στην Καστοριά. Η πληροφορία στηρίζεται στην μαρτυρία-κατάθεση της αδελφής του Αλέγρας Μάγιο.\n130. Ελιάου Σολομών. Γεννήθηκε και ζούσε στην Καστοριά. Ήταν έμπορος, έγγαμος με την Ζεντίλ και ζούσε στην Καστοριά. Η πληροφορία στηρίζεται στην μαρτυρία-κατάθεση της εγγονής του Χάγιας Καμπιρί Ναχόν.\n131. Ελιάου Ζεντίλ. Γεννήθηκε και ζούσε στην Καστοριά. Ήταν νοικοκυρά, παντρεμένη με το Σολομών. Η πληροφορία στηρίζεται στην μαρτυρία-κατάθεση της εγγονής της Χάγιας Καμπιρί Ναχόν.\n132. Ελιάου Λουτσία του Μισέλ και της Ρεγγίνας. Γεννήθηκε και ζούσε στην Καστοριά. Η πληροφορία στηρίζεται στην μαρτυρία-κατάθεση της εξαδέλφης της Χάγιας Καμπιρί Ναχόν.\n133. Ελιάου Μισέλ του Σολομών και της Ζεντίλ. Γεννήθηκε και ζούσε στην Καστοριά. Ήταν έμπορος, έγγαμος με τη Ρεγγίνα. Η πληροφορία στηρίζεται στην μαρτυρία-κατάθεση της θείας του Χάγιας Καμπιρί Ναχόν.\n134. Εζρά Ερνέστα (Ερνεστίνα), το γένος Σαμπετάϊ Σαμί και της Βίδα. Γεννήθηκε στο Μοναστήρι της Γιουγκοσλαβίας. Ήταν νοικοκυρά, παντρεμένη με το Μαΐρ. Πριν τον Β’ παγκόσμιο πόλεμο ζούσε στο Βελιγράδι. Κατά τη διάρκεια της Κατοχής ζούσε στην Καστοριά.\n135. Εζρά Μεΐρ. Γεννήθηκε στην Καστοριά. Ήταν έμπορος, έγγαμος με την Ερνέστα. Πριν τον Β’ παγκόσμιο πόλεμο ζούσε στο Βελιγράδι. Κατά τη διάρκεια της Κατοχής ζούσε στην Καστοριά.\n136. Εζρά Λιντία του Μεΐρ και της Ερνέστα, το γένος Σαμί. Ανήλικο παιδί. Πριν τον Β’ παγκόσμιο πόλεμο ζούσε στο Βελιγράδι. Κατά τη διάρκεια της Κατοχής ζούσε στην Καστοριά.\n137. Εζρά Βικτώρια του Μεΐρ και της Ερνέστα, το γένος Σαμί. Ανήλικο παιδί. Πριν τον Β’ παγκόσμιο πόλεμο ζούσε στο Βελιγράδι. Κατά τη διάρκεια της Κατοχής ζούσε στην Καστοριά.\n138. Φαράτζη Νεχεμία. Γεννήθηκε στην Καστοριά το 1908. Έγγαμος με την Έστερ, ζούσε στην Καστοριά. Η πληροφορία στηρίζεται στην μαρτυρία-κατάθεση του ανιψιού του Μορντεχάϊ Μάγιο.\n139. Φαράτζη Έστερ, το γένος Πιτσιρίλο. Γεννήθηκε στη Γιουγκοσλαβία το 1910. Ήταν παντρεμένη με το Νεχεμία και ζούσε στην Καστοριά. Η πληροφορία στηρίζεται στην μαρτυρία-κατάθεση του εγγονού της Μορντεχάϊ Μάγιο.\n140. Φαράτζη Γιοσέφ (Πέπο) του Νεχεμία και της Έστερ, το γένος Πιτσιρίλο. Γεννήθηκε στην Καστοριά το 1925. Ήταν υποδηματοποιός και ζούσε στην Καστοριά. Η πληροφορία στηρίζεται στην μαρτυρία-κατάθεση του ανιψιού του Μορντεχάϊ Μάγιο.\n141. Φράνκο Λεών του Γιοσέφ και της Έστερ. Γεννήθηκε στο Μοναστήρι της Γιουγκοσλαβίας το 1919. Ήταν έμπορος, έγγαμος με τη Ρεβέκκα. Πριν τον Β’ παγκόσμιο πόλεμο ζούσε στη Γιουγκοσλαβία. Κατά τη διάρκεια της Κατοχής ζούσε στην Καστοριά. Η πληροφορία στηρίζεται στην μαρτυρία-κατάθεση της κόρης του Εσθήρ Φράνκο.\n142. Φράνκο Κούλα, το γένος Ρουβίμ Βιτάλ και της Έστερ. Γεννήθηκε στη Ζάκυνθο το 1914. Νοικοκυρά, παντρεμένη με το Μωυσή. Πριν τον Β’ παγκόσμιο πόλεμο ζούσε στη Φλώρινα . Κατά τη διάρκεια της Κατοχής ζούσε στην Καστοριά. Η πληροφορία στηρίζεται στην μαρτυρία-κατάθεση της συγγενούς της Ευτυχίας Επστάϊν Καμπελή.\n143. Φράνκο Ρεβέκκα (Ρίβκα), το γένος Γιοσέφ Πιτσιρίλο και της Χανά. Γεννήθηκε στην Καστοριά στις 16-3-1923. Ήταν νοικοκυρά, παντρεμένη με το Λεών και ζούσε στην Καστοριά. Εκτελέστηκε στη Θεσσαλονίκη στις 8-9-1944. Η πληροφορία στηρίζεται στην μαρτυρία-κατάθεση της κόρης της Εσθήρ Φράνκο, πρώην Γκατένιο. (Πιθανή διπλή εγγραφή. Βλ. αρ. 145.)\n144. Φράνκο Ντάριο του Γιοσέφ και της Έστερ. Γεννήθηκε στο Μοναστήρι της Γιουγκοσλαβίας το 1919. Ήταν έμπορος. Πριν τον Β’ παγκόσμιο πόλεμο ζούσε στη Γιουγκοσλαβία. Κατά τη διάρκεια της Κατοχής ζούσε στην Καστοριά. Η πληροφορία στηρίζεται στην μαρτυρία-κατάθεση της ανιψιάς του Εσθήρ Φράνκο, πρώην Γκατένιο. (Πιθανή διπλή εγγραφή. Βλ. αρ. 146.)\n145. Φράνκο Ρεβέκκα (Ρίβκα), το γένος Γιοσέφ Πιτσιρίλο και της Χάνο. Έγγαμη με το Δαβίδ. Ζούσε στην Καστοριά. Η πληροφορία στηρίζεται στην μαρτυρία-κατάθεση του ανιψιού της Μωσέ Μισραχή. (Πιθανή διπλή εγγραφή. Βλ. αρ. 143.)\n146. Φράνκο Δαβίδ. Γεννήθηκε στο Μοναστήρι της Γιουγκοσλαβίας. Έγγαμος με τη Ρίβκα Πιτσιρίλο. Ζούσε στην Καστοριά. Η πληροφορία στηρίζεται στην μαρτυρία-κατάθεση του συγγενή του Μωσέ Μισραχή. (Πιθανή διπλή εγγραφή. Βλ. αρ. 144.)\n147. Χαζάν Μωύς του Σιμόν και της Σάρρας. Γεννήθηκε στην Καστοριά το 1888. Πριν το Β’ παγκόσμιο πόλεμο και κατά τη διάρκεια της Κατοχής ζούσε στη Θεσσαλονίκη. Η πληροφορία στηρίζεται στην μαρτυρία-κατάθεση του ανιψιού του Ισαάκ Μ. Δανιέλ.\n148. Ισχάκ Μωσέ του Οβαδία και της Σάρρας το γένος Κοέν. Γεννήθηκε στη Φλώρινα. Ήταν ελεγκτής-εισπράκτορας, άγαμος και ζούσε στην Καστοριά. Η πληροφορία στηρίζεται στην μαρτυρία-κατάθεση του αδελφού του Γαβριέλ Ισχάκ.\n149. Ισχάκ Ελιάου του Οβαδία και της Σάρρας το γένος Κοέν. Γεννήθηκε στη Φλώρινα. Ήταν υποδηματοποιός και άγαμος. Πριν το Β’ παγκόσμιο πόλεμο ζούσε στη Φλώρινα. Κατά τη διάρκεια της Κατοχής ζούσε στην Καστοριά. Η πληροφορία στηρίζεται στην μαρτυρία-κατάθεση του αδελφού του Γαβριέλ Ισχάκ.\n150. Ισχάκ Ιακώβ του Οβαδία και της Σάρρας το γένος Κοέν. Γεννήθηκε στο Μοναστήρι της Γιουγκοσλαβίας. Ήταν γυρολόγος και άγαμος. Ζούσε στην Καστοριά. Η πληροφορία στηρίζεται στην μαρτυρία-κατάθεση του αδελφού του Γαβριέλ Ισχάκ.\n151. Χασόν Ισαάκ του Ελιέζερ και της Μπουένα. Γεννήθηκε στην Καστοριά το 1904. Ήταν έγγαμος με τη Χανά και ζούσε στην Καστοριά. Η πληροφορία στηρίζεται στην μαρτυρία-κατάθεση του αδερφού του Μορντεχάϊ Χασόν.\n152. Χασόν Μωσέ του Ελιέζερ και της Μπουένα. Γεννήθηκε στην Καστοριά το 1920. Ήταν παντοπώλης, έγγαμος με την Ερνεστίνα Καλντερόν και ζούσε στην Καστοριά. Η πληροφορία στηρίζεται στην μαρτυρία-κατάθεση του αδερφού του Μορντεχάϊ Χασόν.\n153. Χασόν Ελιέζερ του Ισαάκ και της Χανά. Ήταν ανήλικο παιδί και ζούσε στην Καστοριά. Η πληροφορία στηρίζεται στην μαρτυρία-κατάθεση του Μορντεχάϊ Χασόν.\n154. Χασόν Μπουένα του Ισαάκ και της Χανά. Ήταν ανήλικο παιδί και ζούσε στην Καστοριά. Η πληροφορία στηρίζεται στην μαρτυρία-κατάθεση του Μορντεχάϊ Χασόν.\n155. Χασόν Ραχέλ του Ισαάκ και της Χανά. Ήταν ανήλικο παιδί και ζούσε στην Καστοριά. Η πληροφορία στηρίζεται στην μαρτυρία-κατάθεση του Μορντεχάϊ Χασόν.\n156. Χασόν Μωσέ του Ισαάκ και της Χανά. Ήταν ανήλικο παιδί και ζούσε στην Καστοριά. Η πληροφορία στηρίζεται στην μαρτυρία-κατάθεση του Μορντεχάϊ Χασόν.\n157. Χασόν Ισαάκ του Ισαάκ και της Χανά. Ήταν ανήλικο παιδί και ζούσε στην Καστοριά. Η πληροφορία στηρίζεται στην μαρτυρία-κατάθεση του Μορντεχάϊ Χασόν.\n158. Χασόν Ρίνα του Ισαάκ και της Χανά. Ήταν ανήλικο παιδί και ζούσε στην Καστοριά. Η πληροφορία στηρίζεται στην μαρτυρία-κατάθεση του Μορντεχάϊ Χασόν.\n159. Χασόν Μπουένα του Μωσέ και της Ερνεστίνα, το γένος Καλντερόν Ήταν ανήλικο παιδί και ζούσε στην Καστοριά. Η πληροφορία στηρίζεται στην μαρτυρία-κατάθεση του Μορντεχάϊ Χασόν.\n160. Χασόν Ελιέζερ του Μωσέ και της Ερνεστίνα, το γένος Καλντερόν. Ήταν ανήλικο παιδί και ζούσε στην Καστοριά. Η πληροφορία στηρίζεται στην μαρτυρία-κατάθεση του Μορντεχάϊ Χασόν.\nΦωτογραφία: Το μνημείο των Καστοριανών Εβραίων, στο κοιμητήριο Kiryat Shaul, βόρεια του Τελ Αβίβ στο Ισραήλ.


ΤΟ ΓΡΕΚΙ: Bild: Τα πέντε σενάρια που μπορεί να οδηγήσουν σε Grexit\nBild: Τα πέντε σενάρια που μπορεί να οδηγήσουν σε Grexit\nΣυνεχίζει τα επιθετικά δημοσιεύματα η γερμανική εφημερίδα\nMε αμείωτο ρυθμό συνεχίζει τα επιθετικά δημοσιεύματα κατά της Ελλάδος η γερμανική εφημερίδα Bild. Αυτή τη φορά η εφημερίδα κάνει λόγο για τα πέντε σενάρια που μπορούν να οδηγήσουν στην έξοδο της Ελλάδας από το ευρώ.\nΜάλιστα η εφημερίδα εισάγει για πρώτη φορά τον όρο Graccident. Τι είναι αυτό; Το ενδεχόμενο...\nνα οδηγηθεί η Ελλάδα εκτός ευρώ εξαιτίας...ατυχήματος.\n"Η ελληνική κυβέρνηση δεν έχει υποβάλει ακόμα ένα πλάνο συγκεκριμένων μεταρρυθμίσεων, την ώρα που ο επικεφαλής του Eurogroup, Γερούν Ντάισελμπλουμ ζητάει από τον Γιάννη Βαρουφάκη επίσπευση των διαδικασιών γιατί έχει χαθεί πολύτιμος χρόνος" προσθέτει η Bild και παρουσιάζει πέντε σενάρια μέσα από τα οποία η Ελλάδα θα μπορούσε να οδηγηθεί σε έξοδο από την Ευρωζώνη.\nΟι διαπραγματεύσεις με τους εταίρους καταλήγουν σε αδιέξοδο και δεν εγκρίνεται η χρηματοδότηση της Ελλάδας. Αυτό θα οδηγήσει σε νέο μπλόκο της ΕΚΤ που θα παγώσει την έκδοση βραχυπρόθεσμων κρατικών ομολόγων και η Ελλάδα δεν θα μπορεί να αντλήσει ρευστότητα από τον ELA. Έτσι θα βρεθεί αντιμέτωπη με τη χρεωκοπία.\nΣτη δεύτερη φάση η Bild εξετάζει το ενδεχόμενο ενός νέου κύματος bankrun , υπό το φόβο των Ελλήνων για χρεωκοπία επειδή θα βλέπουν την κυβέρνηση να μην μπορεί να καλύψει τις υποχρεώσεις της.\nΗ Ελλάδα θα κηρύξει εσωτερική στάση πληρωμών, μην μπορώντας να πληρώσει μισθούς και συντάξεις του Δημοσίου, ενώ ήδη θα έχει εξαντλήσει τα αποθεματικά των ασφαλιστικών ταμείων. Οι τράπεζες θα κλείσουν καθώς δεν θα έχουν πλέον χρήματα και δεν θα μπορούν να αυξήσουν την ρευστότητα αφού επιτρέπεται μόνο κατόπιν έγκρισης της ΕΚΤ.\nΟ πρωθυπουργός Αλέξης Τσίπρας θα ανακοινώσει την απόσυρση της χώρας του από την νομισματική ένωση.\nΗ Ελλάδα θα επιστρέψει στη δραχμή. Η συναλλαγματική ισοτιμία της με το ευρώ θα είναι σημαντικά χαμηλότερα και ουσιαστικά θα είναι ένα υποτιμημένο νόμισμα.\nΑφού έχει απαριθμίσει τις φάσεις ενός ενδεχόμενου ατυχήματος, η Bild σημειώνει ότι "αυτό φυσικά είναι μόνο ένα σενάριο. Πάντως οι Βρυξέλλες είναι πεπεισμένες ότι ένα Graccident είναι κοντά".


Speed 982 Motorsports: FORCE INDIA FORMULA ONE TEAM\nAuthor: Speed982 | Posted at: 8:39 μ.μ. | Filed Under: TEAMS, TEAMS 2010\nΑυτοκίνητο: Force India VJM03\nΟδηγοί: 14. Adrian Sutil\nΒάση: Silverstone, UK\nΤεχνικός Διευθυντής: Andy Green\nΔοκιμαστές: N Hulkenberg\nΣυμμετοχές σε GP: 54\nΜια καλή χρονιά με τον Sutil στα μισά της χρονιά να βρίσκεται πολύ κοντά στον Michael Schumacher και να ανταγωνίζεται τις μεσαίες ομάδες. Προς το τέλος όμως παρουσίασε μια μικρή πτώση.\nΚάνει το ξεπέταγμα σε Ιταλία και Βέλγιο, όπου παρουσιάζει αναβαθμίσεις που βελτιώνουν σημαντικά τον ρυθμό της VJM02. Ο Φιζικέλα τής δίνει για πρώτη φορά pole, βαθμούς και βάθρο στο Σπα, πριν αποχωρήσει για την Ferrari. Στη θέση του προβιβάζεται ο δοκιμαστής Τόνιο Λιούτσι.\nΔεν καταφέρνει να βαθμολογηθεί στο ντεμπούτο της,παρά την εντυπωσιακή βελτίωσή της σε όρους απόδοσης μονοθεσίου. Στο τέλος της χρονιάς ανακοινώνει την έναρξη τεχνικής συνεργασίας με τις McLaren και Mercedes, ενώ ο ιδιοκτήτης της, Βιτζάι Μάλια, αναλαμβάνει το πόστο\nΗ ομάδα συμμετέχει με το όνομα Spyker στο πρωτάθλημα και καταφέρνει να πάρει ένα βαθμό με τον Αντριαν Σούτιλ στην Ιαπωνία. Τον Οκτώβριο εξαγοράζεται από ένα κοντσόρτιουμ επιχειρηματιών με επικεφαλής τον ινδό μεγιστάνα Βιτζάι Μάλια. Στο πρωτάθλημα του 2008\nθα συμμετάσχει ως Force India και οδηγούς τούς Σούτιλ και Τζιανκάρλο Φιζικέλα.


29 Οκτωβρίου 2020 | 06:40\nΠαραμιλάτε στον ύπνο σας; Τι προκαλεί παραμιλητό & πως αντιμετωπίζεται. Δεν είναι λίγοι οι άνθρωποι που παραμιλούν στον ύπνο τους. Άλλοι λιγότερο και άλλοι περισσότεροι. Ορισμένοι λένε ακαταλαβίστικα πράγματα. Άλλοι αποκαλύπτουν τα…μυστικά που έχουν όσο είναι ξύπνιοι.\nΕνώ μερικοί άλλοι, λένε πράγματα που τα καταλαβαίνουν όσοι τα ακούν, αλλά δεν έχουν νόημα. Σε όποια κατηγορία ανθρώπων κι αν ανήκετε, το παραμιλητό στον ύπνο σας μπορεί να είναι ενοχλητικό γι’ αυτόν που κοιμάται διπλά σας και ντροπιαστικό σε μερικές περιπτώσεις για εσάς.\nΔείτε ακόμα Αέριο γέλιου :Το εφηβικό παιχνίδι με το μπαλόνι δε είναι τελικά τόσο αθώο – Δείτε τους σοβαρούς κινδύνους\nΑν παραμιλάτε μία φορά στο τόσο, δεν νομίζουμε πως χρειάζεται να ανησυχήσετε. Όλοι έχουμε παραμιλήσει έστω και μία φορά στην ζωή μας. Αν όμως παραμιλάτε συχνά, τότε ίσως να πρέπει να σκεφτείτε λίγο περισσότερο τις αιτίες του.\nΣτο σημερινό άρθρο θα αναλύσουμε τις πιο συχνές αιτίες που προκαλούν παραμιλητό στον ύπνο. Επίσης στο τέλος του άρθρου, θα σας δώσουμε μερικές συμβουλές για να το αντιμετωπίσετε. Τι μπορεί να φταίει και παραμιλάτε στον ύπνο σας; Διαβάστε παρακάτω:\nΓιατί παραμιλάμε στον ύπνο μας: Κληρονομικότητα\nΕπιστήμονες στην Φιλανδία και στην Ιαπωνία, λένε ότι το παραμιλητό στον ύπνο σε πολλές περιπτώσεις συνδέεται με την κληρονομικότητα. Δίδυμα αδέρφια έχει αποδειχθεί ότι πολλές φορές παραμιλάνε και τα δύο. Επίσης οι γονείς που παραμιλούν στον ύπνο τους είναι πιο πιθανό να κάνουν παιδιά που θα παραμιλάνε κι αυτά.\nΕπίσης συχνά οι άνθρωποι που παραμιλάνε υπνοβατούν κιόλας. Επίσης οι συγκεκριμένοι άνθρωποι πολύ συχνά υποφέρουν από εφιάλτες.\nΓιατί παραμιλάμε στον ύπνο μας: Στέρηση ύπνου\nΕπιστήμονες έχουν αναφέρει ότι οι άνθρωποι που έχουν πολύ άγχος και δεν κοιμούνται καλά, είναι λογικό να παραμιλήσουν στον ύπνο τους. Η κακή ψυχολογία οδηγεί σε κακή ποιότητα ύπνου. Όταν λοιπόν δεν κοιμάστε σωστά και αρκετά, είναι πιθανό αυτό να οδηγήσει σε ανήσυχο ύπνο με παραμιλητό.\nΓιατί παραμιλάμε στον ύπνο μας: Διαταραχές ύπνου\nΜπορεί να μην το γνωρίζατε αλλά το παραμιλητό στον ύπνο είναι κι αυτό μία διαταραχή ύπνου. Έτσι οι άνθρωποι που υπνοβατούν ή έχουν συχνά εφιάλτες ή γενικότερα πάσχουν από διαταραχές ύπνου είναι πολύ λογικό να ενοχλήσουν πολύ συχνά τον συγκάτοικό τους παραμιλώντας.\nΓιατί παραμιλάμε στον ύπνο μας: Παρενέργειες φαρμάκων\nΟρισμένα φάρμακα και στις περισσότερες περιπτώσεις αντικαταθλιπτικά, μπορούν να οδηγήσουν σε παραμιλητό. Αυτό συμβαίνει διότι επηρεάζονται οι μύες του σώματος. Όταν ο μυϊκός τόνος αυξάνεται τότε εκτός από παραμιλητό, μπορεί να ξεκινήσετε τις κλωτσιές ή τα άλματα κατά τη διάρκεια του ύπνου.\nΠώς αντιμετωπίζουμε το παραμιλητό στον ύπνο\nΑν θέλετε να αντιμετωπίσετε το παραμιλητό τότε οι επιστήμονες έχουν δώσει μερικές απλές και γενικές οδηγίες που ως επί το πλείστον έχουν αποτελέσματα. Καταρχάς, θα πρέπει να ξεκινήσετε να τρώτε πιο ελαφριά πριν τον ύπνο. Επίσης θα πρέπει να αλλάξετε το στρώμα και τα μαξιλάρια του κρεβατιού, αν αυτά που έχετε ήδη δεν είναι καλής ποιότητας.\nΑνατομικά μαξιλάρια και στρώματα για τον ύπνο, προσφέρουν πάντα καλύτερης ποιότητας ύπνου σε όλα τα επίπεδα. Θα πρέπει επίσης να κόψετε την καφεΐνη τις απογευματινές και τις βραδινές ώρες. Με αυτόν τον τρόπο θα μειώσετε την ένταση στο σώμα σας και θα έχετε καλύτερη ποιότητα ύπνου.\nΤέλος και πολύ σημαντικό είναι να κοιμάστε συγκεκριμένες ώρες την ημέρα. Θα πρέπει να ξεκουράζεστε καλά και να κοιμάστε 8 ώρες. Με αυτόν τον τρόπο ο ύπνος σας θα βελτιωθεί καθώς επίσης και η ενέργειά σας κατά τη διάρκεια της μέρας.\nΎπνος: Τα ασυνήθιστα πράγματα που συμβαίνουν όταν κοιμάστε\nΓιατί κοιμόμαστε και περίεργα πράγματα για τα όνειρα που δεν ξέρετε.


ΝΟΜΟΣΟΦΙΑ: επική ποίηση\nτο δίλημμα του Έκτορα\nΌπως το φίδι του βουνού, βοσκό που καρτεράει\nστην τρύπα του, φαρμακερά βοτάνια κι έχει φάει,\nμ’ άγρια λύσσα και θωρεί στην τρύπα όπως τυλίσσει\nκι Έκτορας μ’ έτοιαν άσβηστην ορμήν έχει γεμίσει.\nΤη λαμπερήν ασπίδα του σε μια γωνιά ακουμπούσε\nεκεί του πύργου, κι έστεκε και δεν υποχωρούσε,\nκαι στη γενναία του καρδιά μιλεί την ώρα εκείνη\nμε λύπησιν. «Αλίμονον, που θα με κατακρίνει\nπρώτος ο Πολυδάμαντας. Αυτός θα με προσβάλει,\nτις πύλες τώρα σαν διαβώ και μπω στα τείχη πάλι,\nπου μου ‘χε δώσει συμβουλήν απ’ έξω μην καθήσω,\nμέσα τους Τρώες απ’ οψαργάς στην πόλη να οδηγήσω,\nπου ‘χε Αχιλλέας ξεσηκωθεί, μοίρα άγρια, κακιά μας!\nΚι έφταιξα εγώ. Δεν τ’ άκουσα, που θα ‘τανε καλλιά μας,\nτόσος που χάθηκε στρατός με φταίξιμο δικό μου,\nκαι τώρα ντρέπομαι να βγω να δουν το πρόσωπό μου\nΤρώες και Τρωαδίτισσες με το συρτό φουστάνι.\nΚατώτερός μου π’ αν βρεθεί να με προσβάλει φτάνει,\nκαι να γυρίσει και να πει: «Έκτορας τώρα εμπρός μας,\nπου στην αντρειά του εθάρρεψε κι εχάθηκε ο στρατός μας».\nΈτσι θα πουν, κι έτσι καλλιά θα μου ‘ταν ν’ αντικρίσω\nτον Αχιλλέα ολοπρόσωπα, πριν γύρω, να χτυπήσω\nστο σπίτι μου γυρνώ μετά, να σκοτωθεί αν μπορέσω,\nείτε απ’ αυτόν γενναία μπροστά στο κάστρο μας να πέσω.\nΑν πάλι την αφαλωτήν ασπίδα κάτω αφήσω,\nτο κράνος μου το δυνατό, το δόρυ κι ακουμπήσω\nστο τείχος, και στον άψεγο τον Αχιλλέα να σώσω\nαπ’ αντικρύς, κι υπόσχεσιν ίδιος μου να του δώσω\nΕλένη και πολύτιμα δώρα της που ‘χει πάρει\nμε τ’ άρμενα τα βαθουλά στην Τροία με τον Πάρη,\nπρώτη που στάθηκε αφορμή ο πόλεμος να γίνει,\nόλα, τ’ Ατρέα πάλι οι γιοι να πάρουν πίσω εκείνοι,\nκι ακόμης όσα μέσα της κι αν κρύβει η πολιτεία\nπλούτη, με τα’ Αχαιούς στα δυο να μοιραστούν στην Τροία,\nστους Τρώες και θα βάλω εγώ όρκο για να μου δώσει\nη γερουσία, πως κανείς τίποτα δεν θα χώσει,\nκι ό,τι κι αν κρύβει μέσα της γ η όμορφη τούτη πόλη,\nόλα θα μοιραστούν στα δυο, και θα τα φέρουν όλοι.\nΜα της ψυχής μου τώρα αυτά πώς τα’ ήρθαν και λογιάζει.\nΚι αν πάω παρακαλώντας τον, και δεν με κάμει χάζι\nκαι διόλους δεν με σεβαστεί και σπλάχνος δεν θα νιώσει,\nκι ως θα με βρει ξαρμάτωτο πιάσει και με σκοτώσει,\nπου θα ‘χω αφήσει τ’ άρματα, όπως γυναίκα να ‘μαι;\nΓλυκόλογα τώρα καιρός δεν είναι να μιλάμε,\nσαν μια κοπέλα μ’ ένα νιο να γλυκοσυζητούμε\nμιαν ώρα γρηγορότερα καλλιά να χτυπηθούμε,\nνα δούμε Ολύμπιος σε ποιόν δόξα απ’ τους δυο θα δώσει.»\nΣκεφτόταν κι επερίμενε, κι είχε Αχιλλέας σιμώσει,\nτ’ Άρη όμοιος, τ’ αντροφονιά. Τη λαμπερή φορούσε\nτην περικεφαλαία του, το δόρυ του κουνούσε\nτο από Πηλιώτική μελιά στον ώμο το δεξιό του\nτο φοβερό. Τριγύρω του λαμπύριζε ο χαλκός του\nή σαν τη λάμψη της φωθιάς, όντε λαμπουρδανίζει,\nή με τον ήλιο ως πεταχτεί, που ροδοκοκκινίζει.\n Ομήρου «Ιλιάδα» σε μετάφραση Γεωργίου Ψυχουντάκη, Ραψωδία Χ΄, στ. 96 – 133, Πανεπιστημιακές Εκδόσεις Κρήτης, Ηράκλειο 1995.\nΑναρτήθηκε από ΝΟΜΟΣΟΦΙΑ / NOMOSOPHIA στις 2:06 μ.μ.


Σέννα. Η ονομασία του βοτάνου είναι Cassia angustifolia (Κασσία η στενόφυλλη) ή Cassia senna (Κασσία η σέννα). Ανήκει στην οικογένεια των Χερδωπών. Καλλιεργείται σε Ινδία και τις χώρες γύρω από την Ερυθρά θάλασσα (ιδιαίτερα στο Σουδάν). - Ειδήσεις από την Ελλάδα και τον Κόσμο ! ΜΑΚΕΔΟΝΙΑ ΕΙΝΑΙ ΕΛΛΑΣ, MACEDONIA IS GREECE IS HELLAS\nΑρχική Υγεία Σέννα. Η ονομασία του βοτάνου είναι Cassia angustifolia (Κασσία η στενόφυλλη) ή...\nΣέννα. Η ονομασία του βοτάνου είναι Cassia angustifolia (Κασσία η στενόφυλλη) ή Cassia senna (Κασσία η σέννα). Ανήκει στην οικογένεια των Χερδωπών. Καλλιεργείται σε Ινδία και τις χώρες γύρω από την Ερυθρά θάλασσα (ιδιαίτερα στο Σουδάν).\nΤο βότανο δρα ως καθαρτικό, αντιπυρετικό και ευκοίλιο. Αυξάνει τις περισταλτικές κινήσεις του εντέρου και ανακουφίζει από την δυσκοιλιότητα. Είναι γλυκό, ψυκτικό και καθαρτικό βότανο. Δρα ως καθαρτικό και περιέχει παρόμοια ενεργά συστατικά παράγωγα ανθρακινονών και γλυκοσίδια όπως η αλόη και το ρεβέντι. Αυτά ονομάζονται σεννοσίδες ή γλυκοσίδια σέννα. Οι καρποί περιέχουν σιννοσίδια Α και Β, γλυκοσίδια ναφθαλίνης, το γλυκοσίδιο σεννοσίδη Α1 κ.α. Επιπλέον περιέχει γλίσχρασμα, φλαβονοειδή, πτητικό έλαιο, σάκχαρο και ρητίνη.\nΠροηγούμενο άρθροΗμέρα αποφάσεων για το θέμα της Μακεδονίας από τους ΑΝΕΛ! Πάνος Καμμένος: «Όσοι ψηφίσουν την Συμφωνία των Πρεσπών, φεύγουν»\nΕπόμενο άρθροΚίτρινα Γιλέκα: Όταν ένας πρώην πυγμάχος αναγκάζει μια ολόκληρη διμοιρία ΜΑΤ να υποχωρήσει (βιντεο)


Betshop: Νέμαν Γκρόντνο – Τορπέντο με πλήθος στοιχημάτων\nBethome Προσφορές* Betshop: Πλήθος στοιχημάτων στο Νέμαν Γκρόντνο – Τορπέντο Μπελάζ\nΣτα πλαίσια της 10ης αγωνιστικής στην Vysshaya League, η Νέμαν Γκρόντνο φιλοξενεί την Τορπέντο Μπελάζ (19:00) και η Betshop προσφέρει την αναμέτρηση με 559+ αγορές!\nΤη δεύτερη διαδοχική της ήττα στο πρωτάθλημα υπέστη η Νέμαν Γκρόντνο, έχοντας προηγηθεί εκείνη από τη ΜΠΑΤΕ Μπορίσοφ (3-1 εκτός). Την περασμένη αγωνιστική, το σύνολο του Ίγκορ Κοβάλεβιτς φιλοξένησε τη Ρουχ Μπρεστ, κόντρα στην οποία γνώρισε την ήττα με 2-4. Ο Καντιμιάν σημειώσε και τα δυο τέρματα της, μειώνοντας σε 1-3 (68′) και 2-4 (90’+1) αντίστοιχα. Σημειώθηκε Over 2.5, στα τρία τελευταία παιχνίδια της. Εντός έδρας μετράει δυο νίκες, μια ισοπαλία και μια ήττα, στο φετινό πρωτάθλημα.\nΑήττητη εδώ και έξι αναμετρήσεις η Τορπέντο Μπελάζ, μετρώντας τρεις νίκες και τρεις ισοπαλίες. Την περασμένη αγωνιστική, το σύνολο του Γιούρι Πούντους φιλοξένησε τη Γκοροντέγια, της οποίας και επικράτησε με 3-1. Οι Λίπε Βελόσο (26′, 53′) και Κατσατουριάν (77′) σημείωσαν τα τέρματα που της χάρισαν το “τρίποντο”. Σημειώθηκε No Goal και Under 2.5, στα επτά από τα εννέα τελευταία παιχνίδια της. Εκτός έδρας μετράει δυο νίκες, δυο ισοπαλίες και μια ήττα, στο φετινό πρωτάθλημα.


Studio π56 | Συχνές Ερωτήσεις\n1. Ποιες ώρες και ημέρες μπορώ να κάνω κράτηση του Studio π56;\nΤο Studio π56 είναι διαθέσιμο προς ενοικίαση 24 ώρες την ημέρα, Δευτέρα έως Κυριακή.\n2. Τα χρονικά περιθώρια κράτησης του χώρου είναι διαδοχικά, γιατί;\nΤα χρονικά περιθώρια κράτησης του χώρου είναι διαδοχικά για να δημιουργείται ένα οργανωμένο πρόγραμμα κρατήσεων αποφεύγοντας με αυτόν τον τρόπο κενές ώρες.\n3. Η τιμή ανά ώρα κράτησης του χώρου είναι πάντα η ίδια;\nΌχι. Έχουμε διαμορφώσει 5 τύπους κράτησης του χώρου. Για 1 ώρα η τιμή είναι €30. Από 2 έως 7 ώρες η τιμή ανά ώρα είναι €20. Από 8 έως 11 ώρες η τιμή ανά ώρα είναι €18. Από 12 έως 24 ώρες η τιμή ανά ώρα είναι €15. Για 7 ημέρες (24 ώρες την ημέρα) η τιμή είναι €800, που αναλογεί περίπου σε €4.75 ανά ώρα. Η χρήση του εξοπλισμού συμπεριλαμβάνεται στις τιμές. Η χρήση των καμερών και των φακών καθορίζεται έπειτα από συνεννόηση με επιπλέον χρέωση. Οι ανωτέρω αναφερθείσες τιμές δεν συμπεριλαμβάνουν ΦΠΑ 24%.\n4. Είναι εύκολη, ευέλικτη και ασφαλής η online κράτηση του χώρου;\nΗ online κράτηση του χώρου είναι εύκολη γιατί χωρίζεται σε 4 βήματα. Επιλέγεις τη διάρκεια κράτησης, την ημερομηνία άφιξης και χρονικά περιθώρια, συμπληρώνεις τα στοιχεία σου, ονοματεπώνυμο, email, τηλέφωνο, επάγγελμα, σχόλια και τύπο παραστατικού. Η κράτηση του χώρου δημιουργείται και λαμβάνεις την επιβεβαίωση στο email σου. Στη συνέχεια επιλέγεις έναν από τους 3 τρόπους πληρωμής.\nΗ online κράτηση είναι ευέλικτη γιατί μπορείς να ενοικιάσεις τον χώρο από ό,τι ώρα θέλεις, για 1 ώρα έως μέγιστες 24 ώρες, καθώς και για 7 διαδοχικές ημέρες (24 ώρες την ημέρα).\nΗ online κράτηση είναι ασφαλής. Έχουμε εφαρμόσει τη νέα πολιτική GDPR κατά την οποία τα προσωπικά δεδομένα, τα δεδομένα κρατήσεων και όλα τα emails επιβεβαιώσεων τηρούνται με ασφάλεια στο www.p56.gr για το χρονικό διάστημα των 6 μηνών. Μετά την πάροδο αυτού του χρονικού διαστήματος γίνεται η οριστική διαγραφή τους χωρίς να γίνει εξαγωγή σε μορφή τοπικού αρχείου. Η online πληρωμή του συνολικού ποσού της κράτησης πραγματοποιείται στο PayPal. Τα στοιχεία της χρεωστικής ή πιστωτικής σου κάρτας δεν αποθηκεύονται στα συστήματα του www.p56.gr. Παρακαλώ επισκέψου τη σελίδα Πολιτική Απορρήτου.\n5. Πως μπορώ να πληρώσω την κράτηση που έκανα online;\nΜετά την ολοκλήρωση του βήματος 3 στη φόρμα online κράτησης (συμπλήρωση των στοιχείων σου), η κράτηση του χώρου πραγματοποιείται επιτυχώς, όμως εκκρεμεί η πληρωμή της. Στο βήμα 4 πάτησε ένα από τα 3 κουμπιά πληρωμής, με PayPal ή χρεωστική / πιστωτική κάρτα, με την άφιξη στον χώρο, ή με κατάθεση σε τραπεζικό λογαριασμό. Εάν δεν πατήσεις κανένα κουμπί πληρωμής, θα σε καλέσουμε τηλεφωνικά για να επιβεβαιώσουμε την κράτηση. Παρακαλώ επισκέψου τη σελίδα Τρόποι Πληρωμής Κρατήσεων.\n6. Μπορώ να ακυρώσω την κράτησή μου;\nΝαι. Μπορείς να ακυρώσεις την κράτηση λόγω αδυναμίας άφιξης στον χώρο μέχρι 2 ημέρες πριν την ημερομηνία άφιξης, είτε έχεις πληρώσει, είτε όχι. Η ακύρωση γίνεται πατώντας τον σύνδεσμο ‘Ακύρωση’ ο οποίος βρίσκεται στο email επιβεβαίωσης που είχες λάβει όταν έκανες την κράτηση. Γίνεται επιστροφή του συνολικού ποσού. Παρακαλώ επισκέψου τη σελίδα Πολιτική Ακύρωσης Κρατήσεων.\n7. Μπορώ να αλλάξω την κράτησή μου;\nΝαι. Πρώτα ακυρώνεις την κράτηση λόγω αλλαγής ώρας μέχρι 2 ημέρες πριν την ημερομηνία άφιξης πατώντας τον σύνδεσμο ‘Ακύρωση’ στο email επιβεβαίωσης. Μετά κάνεις νέα κράτηση χρησιμοποιώντας ξανά τη φόρμα online κρατήσεων. Στην περίπτωση που έχεις ήδη πληρώσει, τότε για τη νέα κράτηση παρακαλώ επίλεξε τον τρόπο πληρωμής ‘Με την άφιξη στον χώρο’ ώστε να τακτοποιηθεί η οποιαδήποτε διαφορά του συνολικού ποσού που μπορεί να προκύψει λόγω επιλογής περισσότερων ή λιγότερων χρονικών περιθωρίων.\n8. Μπορώ να εισάγω την κράτησή μου στο Google Calendar;\nΝαι. Μπορείς να εισάγεις την κράτησή σου στο Google Calendar πατώντας τον αντίστοιχο σύνδεσμο ο οποίος βρίσκεται στο email επιβεβαίωσης που έχεις λάβει.\n9. Ο εξοπλισμός του Studio π56 είναι επαρκείς ή χρειάζεται να φέρω δικό μου εξοπλισμό;\nΜπορείς να φέρεις τον δικό σου εξοπλισμό. Ο εξοπλισμός του στούντιο περιλαμβάνει στούντιο flash, στούντιο flash accessories, softboxes, σταθερό φωτισμό, τρίποδα για φωτισμό / κάμερα / μικρόφωνο, φόντα, πάνελς, απεικόνιση σε οθόνες, κάμερες και φακούς, props. Έπειτα από συνεννόηση, γίνεται επιπλέον χρέωση για τη χρήση των καμερών και των φακών πέρα από το συνολικό ποσό της κράτησης του χώρου. Δες τον εξοπλισμό του Studio π56.\n10. Είναι ασφαλής ο χώρος ώστε να αφήσω τον εξοπλισμό μου;\nΟ χώρος προστατεύεται με συναγερμό και κλειστό κύκλωμα τηλεόρασης. Στην περίπτωση φθοράς ή κλοπής εξοπλισμού πελατών, ο ιδιοκτήτης του Studio π56 δεν φέρει καμία απολύτως ευθύνη. Παρακαλώ επισκέψου τη σελίδα Όροι Χρήσης.\n11. Τι θα συμβεί εάν προκύψει φθορά του χώρου και του εξοπλισμού του Studio π56;\nΗ κατάσταση του χώρου και του εξοπλισμού καταγράφεται πριν την άφιξη του κάθε πελάτη. Στην περίπτωση που παρατηρηθεί φθορά στον χώρο ή/και στον εξοπλισμό, ευθύνεται ο πελάτης. Γίνεται αξιολόγηση και κοστολόγηση της φθοράς και ο πελάτης επιβαρύνεται το κόστος της. Παρακαλώ επισκέψου τη σελίδα Όροι Χρήσης.\n12. Υπάρχει πρόσβαση με ασανσέρ;\nΝαι. Διαστάσεις ασανσέρ: Πλάτος 63cm, Βάθος 100cm, Ύψος 205cm.\n13. Υπάρχουν θέσεις στάθμευσης αυτοκινήτου ή μοτοσυκλέτας που ανήκουν στο Studio π56;\nΌχι. Στην οδό Περικλέους η στάθμευση αυτοκινήτου απαγορεύεται, όμως η στάθμευση μοτοσυκλέτας επί της οδού Περικλέους 56 όπου βρίσκεται το στούντιο μπορεί να είναι εφικτή. Στο πεζοδρόμιο και στον πλακόστρωτο χώρο μπροστά στο στούντιο, η στάθμευση οχήματος απαγορεύεται. Η επιβίβαση ή αποβίβαση επιβατών, καθώς και η φόρτωση ή εκφόρτωση οχήματος επιτρέπεται για πολύ μικρό χρονικό διάστημα λόγω συνεχούς και αυξημένης κίνησης.\nΕάν έχεις οποιαδήποτε άλλη ερώτηση επικοινώνησε μαζί μας.


Royal Coconut: October 2010\nΤατάααααααααααααααα! Να μαι πάλι! Μετά από μια εβδομάδα σχεδόν στο κρεβάτι επανέρχομαι δριμύτερη! Αν και άρρωστη δεν έκατσα στα αυγά μου και όλη την εβδομάδα πειραματιζόμουν σε διάφορα καλούδια. Σε κάποια με μεγάλη επιτυχία, σε κάποια πάλι με μικρότερη. Ε και κάποια βγήκαν εντελώς πατάτα! Ξέρω που οφείλεται όμως, και την επομένη φορά θα πετύχουν θέλουν δεν θέλουν! Καλου κακού όμως αν υπάρχει κάποιος χημικός ανάμεσα σας ας μου γράψει!\nΣτην πολυπόθητη συνταγή τώρα. Η συνταγή για την πάπια όσον αφορά στην προετοιμασία της ειναι η ίδια με την τελευταία φορά. Αυτή τη φορά όμως άλαξα την σάλτσα. Αν θυμάστε την τελέυταία φορά αν και μου άρεσε το ντρέσσινγκ παρόλλα αυτά θεώρησα ότι γίνεται και καλύτερα. Τελικά γινόταν όχι απλά καλύτερα αλλά τέλεια!!! Οφείλω όμως να παραδεχτώ ότι η ιδέα δεν είναι ολοκληρωτικά δική μου, αν και πολύ θα το ήθελα αλλά ψιλοδανeισμένη από ένα γερμανικό περιοδικό το "Kreativ Küche". Αλλά είναι τόσο καλή που θα μπορούσε άνετα να είναι και δική μου.... Εκεί λοιπόν προτείνουν το γνωστό σε όλους μας ελπίζω τσίκορε βρασμένο;! σε χυμό πορτοκαλιού για να σπάσει η πικράδα του. Για να μαι ειλικρινής μέχρι τότε δεν γνώριζα ότι το συγκεκριμένο σαλατικό μπορούμε να το φάμε ΚΑΙ βρασμένο. Εξαιτίας της έντονης πικρίλας του μέχρι τώρα το αγόραζα μόνο όταν ήθελα να κάνω την σαλάτα με το μάνγκο. Αν και πολύ θα ήθελα να το χρησιμοποιώ συχνότερα εξαιτίας της μεγάλης περιεκτικότητας σε βιταμίνη C, σε κάλιο κτλπ κτλπ, η έντονη πικρίλα του και η αδυναμία του να συνοδέψει κάτι άλλο με ανάγκαζαν να το προσπερνάω στο πάγκο με τα σαλατικά. όΤνα είδα λοιπόν την συνταγή στην οποία το βράζαν με χυμό κάτι μου κανε κλικ! Αποφάσισα λοιπόν να προσθέσω λίγη ζάχαρη και λίγο βούτυρο ώστε αν δεν πετύχει το ζαρζαβατικό να χω τουλάχιστον μια σαλτσούλα για την πάπια. Ε λοιπόν....έγινε υπέροχο! Η πικρίλα δεν έσπασε εντελώς αλλά η γλύκα της σάλτσας την εξουδετέρωνε! Η πάπια δε με την σάλτσα....ενα ποιήμα!!!\nΠάμε λοιπόν γρήγορα γρήγορα στην συνταγή γιατί έχουμε και σιδέρωμα.\nΠάπια ψητή με βρασμένο τσίκορε και σιρόπι πορτοκαλιού\nΓια το τσίκορε\n2 κεφάλια τσίκορε\n1 ποτήρι φρεσκοστυμένο χυμό πορτοκαλιού\n50 γρ. βούτυρ0\nπροετοιμάζετε την πάπια όπως εδώ.\nΠαράλληλα, σε ένα κατσαρολάκι με βαρύ πάτο, βάλτε την ζάχαρη με λίγο νερό και ανακατέψτε καλά. Σταματήστε να ανακατευετε και ανάψτε το μάτι. Όταν η ζάχαρη αρχίσει να χρυσίζει προσθεστε το χυμό πορτοκαλιού, το μισό βούτυρο, το αλάτι και τα τσίκορε από τα οποία έχετε αφαιρέσει τα εξωτερικά φύλλα. Χαμηλώστε την φωτιά στο ελάχιστο και αφού σκεπάσετε το κατσαρολάκι με ένα κομμάτι λαδόκολα, αφήστε τα να σιγοβράσουν για περίπου 20 λεπτά. Αφαιρέστε τα τσίκορε από το χυμό και κόψτε τα στην μέση. Σε ένα φαρδύ τηγάνι κάψτε το ύπόλοιπο βούτυρο και τοποθετήστε τα τσίκορε από την κομμένη πλευρά προσθέστε και το μισό χυμό απο το κατσαρολάκι και αφήστε τα μέχρι να πάρουν χρώμα. Αφαιρέστε τα από το τηγάνι και διατηρήστε τα ζεστά. Προσθέστε τον υπόλοιπο χύμό και αφήστε τον να βράσει μέχρι να πήξει και να θυμίζει σιρόπι. Σερβίρετε με την πάπια και το τσίκορε. Εμείς κάναμε και λίγο πουρέ με πατάτα και κολοκύθα και ταίριαξε τέλεια!\nΑν δεν σας αρέσει το τσίκορε ή αν δεν το βρίσκετε, μπορείτε άνετα να το παραλείψετε. Κάντε όλα τα βήματα για την σάλτσα απλά χωρίς το τσίκορε. Εκτός αν βρείτε κάτι άλλο να το αντικαταστήσετε.....\num 8:55 PM 20 Comments Pin It Links zu diesem Post\nΗ εβδομάδα που μας πέρασε ήταν από τις πιο δύσκολες των τελευταίων χρόνων. Χάσαμε το σπίτι των ονείρων μου από βλακεία της μεσίτριας, ο Νίκος ερχόταν κάθε μέρα στις 11, στις 12, στις 1 το βράδυ από την δουλειά και στην δουλειά μου να κυριαρχεί κλίμα πολέμου μετά την ανακοινωση ότι θα απολυθούν κάμποσες χιλιάδες άτομα. Αποφασίσαμε λοιπόν ότι σήμερα Σάββατο, δεν θα πάμε πουθενά, δεν θα δούμε κανέναν και δεν θα σηκώσουμε ούτε καν τηλέφωνο! Θα κλειστούμε σπίτι μας με τα παιδάκια μας και θα περάσουμε ένα ησυχο και όμορφο ΣΚ. Τα ψώνια του ΣΚ φρόντισα να τα κάνω από χτες παρασκευή και από το πρωί ακόμα που ταξίδευα με το μετρό σκεφτόμουν τι θα μαγειρέψω ώστε η ημέρα να έχει εκτός των άλλων και ένα γαστριμαργικό Highlight.\nΜετά από πολλές σκέψεις αποφάσισα να κινηθω γύρω από ένα κεντρικό άξονα ώστε όλα τα πιάτα να δένουν αρμονικά μεταξύ τους. Αν και υπάρχουν αρκετά τρόφιμα που μπορέι κανείς να τα χρησιμοποιήσει τόσο στο πρώτο πιάτο,όσο και στο κυριως αλλά και στο επιδόρπιο, εμένα εκείνη την ώρα μου ήρθε μόνο το πορτοκάλι. Βέβαια σήμερα στο τραπέζι που το συτητούσα με το Νίκο θυμηθήκαμε και τα σύκα, το αβοκάντο, τα μήλα κτλπ αλλά αυτά παραμείναν ιδέες για την επόμενη φορά.\nΤο πορτοκάλι λοιπόν θα ήταν ο κεντρικός μου άξονας και συνδετικός κρίκος όλων των πιάτων. Μπορώ να πώ ότι έμεινα πολύ ευχαριστημένη με την επιλογή μου αν και την επόμενη φορά θα κανα κάποιες ελάχιστες τροποιήσεις. Θα σας πω παρακάτω τι εννοώ.\nΣαν πρώτο πιάτο αποφάσισα να κάνω μια σαλάτα με φρούτα και ρόκα και φυσικά ντρέσινκγ πορτοκαλιού. Ο συνδιασμός γλυκού πικρού μου και μας αρέσει πολύ και η μοτσαρέλα είναι νομίζω το πιο κατάληλο τυρί για να συνοδεψει μια τέτοια σαλάτα. Δεν ξέρω αν θυμάστε μια παρόμοια σαλάτα που είχα ξαναδώσει με μανγκο, τσίκορε και ντρέισινκ από γιαούρτι. Επίσης καταπληκτική και πολυ πολύ δροσερή. Η κεντρίκή ιδέα της σαλάτας βασίστηκε σε μια που μας σέρβιρε πριν αρκετά χρόνια η ξαδέλφη του Νίκου, ναι αυτή με το μηλόγλυκο, η οποία όμως απότελούνταν μόνο από μάνγκο και μοτσαρέλα και χυμό πορτοκάλι. Θυμάμαι ότι τότε, αν και αρχικά είχα παραξενευτεί με το συνδιασμό, κατόπιν ενθουσιάστηκα αλλά είχα την εντύπωση παρόλλα αυτά ότι κάτι λειπει. Νομίζω ότι σήμερα κατάφερα να της δώσω αυτό που της έλειπε τότε!\nΣαν δευτερο πιάτο έκανα στήθος πάπιας με ψημένο τσικορε, πουρέ λαχανικών και και σιρόπι πορτοκαλιού. Περιτό να σας πώ ότι ειδικά το τσικορε και το σιροπι ήταν ένα όνειρο!\nΓια επιδόρπιο είχε μετά από επιθυμία του Νίκου μια creme brûlée με πορτοκάλι φυσικά.\nΣήμερα θα σας δώσω την συνταγή για την σαλάτα. Τα υπόλοιπα δύο πιάτα ακολουθούν τις επόμενες ημέρες.\nΣαλάτα με ρόκα, μάνγκο, μοτσαρέλα και κροκάντ\nΓια το κροκαντ\nΓια το ντρέσιννκ\n50 μλ φρεσκο χυμό πορτοκαλιού\n4 κουταλιές σησαμέλαιο ή καρυδέλαιο\n2 κουταλάκια μέλι, κατα προτίμηση από άνθη πορτοκαλιάς\nΠως να κάνετε το κροκάντ\nΒάλτε την ζάχαρη με λίγο νερό σε ένα κατσαρολάκι με βαρύ πάτο και ανακατέψτε καλά. Σταματάτε να ανακατευετε και ανάβετε το μάτι. Βράζετε μέχρι να αποκτήσει η ζάχαρη ένα χρυσοκάστανο χρώμα. Αυτό μπορεί να αργήσει μέχρι και 15 λεπτά. Αποσύρετε από την φωτιά και προσθέστ τους ξηρούς καρπόυς και το τσίλι ανακατευοντας καλ.α. Αδείαστε αμέσως το μείγμα επάνω σε μια λαδόκολα και απλωστε το ελαφρά. Αφήστε το να κρυώσει και σπάστε το σε μικρα΄κομματάκια, είτε με τα χεράκια σας είτε με τον πλάστη είτε στο μπλέντερ.\nΑν δεν εχετε ασπρισμένα αμύγδαλα, βάλτε αυτά πού έχετε σε ενα ταπερ και περιχύστε τα με καυτό νερό. Αφήστε τα για λίγο να σταθούν και στραγγίξτε τα. τρίψτε τα στα χεράκια σας να φύγουν οι φλούδες και απλώστε σε μια πετσέτα να στεγώσουν. Έτοιμα.\nΓια το ντρέσινκ χτυπήστε απλά όλα τα υλικά μαζί. Προσθέστε αλάτι και πιπέρι κατα επιλογή.\nΓια την σαλάτα ξεφλουδίστε τα φρούτα και κόψτε τα μάζί με την μοτσαρέλα σε κυβάκια 2 εκκατοστών. Πλύντε την ρόκα και κόψτε τις άκρες. Βάλτε τα φρούτα με την μοτσαρέλα σε ένα μεγάλο τάπερ, χωρίς να τα μπερδέψετε μεταξύ τους και περιχύστε με το ντρέσινγ. Αφήστε τα να τραβήξουν για μισή ώρα. Για να τα σερβίρετε, βάλτε ενα μεγάλο δαχτυλίδι σε κάθε πιάτο και τοποθετήστε τα σε στρώσεις. Κόψτε το κρεμμύδι σε πολύ ψιλές φέτες και τοποθετήστε το ενδιάμεσα σε κάθε στρώση. Βάλτε την σαλάτα στο μπώλ με το ντρεσινγκ και ανακατεψτε την με τα χέρια σας ελαφρά ώστε να τραβήξει. προσθέστε την και αυτή στα πιάτα με την υπόλοιπη σαλάτα. περιχώστε με το ντρεσινγκ και πασπαλίστε με το κροκάντ! Έτοιμη!!\num 11:57 PM 12 Comments Pin It Links zu diesem Post\nΌταν ξεκίνησα να κάνω αυτή τη σούπα είχα στο νου μου κάτι εντελώς διαφορετικό. Συγκεκριμένα, το καιρό που δουλευα στο αυστριακό καφέ σερβιραμε μια σούπα με μήλα και σέλινο η οποία ήταν υπέροχη. Αρχιζοντας να καθαριζω τα μήλα σκέφτηκα μήπως θα ήταν καλύτερα να κάνω την σούπα με τα κάστανα που είχα φάει πέρισυ στην Χριστουγεννιάτικη γιορτή της εταιρείας μου για να καταλήξω ότι η καλύτερη λύση θα ήταν να κάνω την πατατόσουπα με μανιτάρια που κάνε την προηγούμενη ημέρα η συνάδελφος μου. Στο τέλος έκανα ένα από όλα! Μια πατατόσουπα εφόσον το μεγαλύτερο μέρος λαχανικών θα αποτελούνταν από πατάτες , με μια χούφτα κάστανα για να χυλώσει ακόμα πιο ωραία και να αποκτήσει μια ιδιαίτερη γλύκα και ...λίγο μήλο για την απαραίτητη οξύτητα και άρωμα! Φυσικά δεν έλειψαν οι απαραίτητες ρίζες που μπορεί να μην ήταν σέλερι αλλά και η ρίζα μαιντανού μια χαρά της πήγε! Την σέρβιρα με καβουρδισμένα κομματάκια μήλου και κάστανου, φρέσκια μαντζουράνα και μπόλικα κρουτόνς και ήταν ένα όνειρο! Νομίζω ότι τώρα που κρυωσε ο καιρός θα την κάνω τουλάχιστον μια φορά την εβδομάδα!\n100 γρ. ρίζες (σέλερι, μαιντανός, παστινάκι)\n2 κουταλιές της σούπας μαντζουράνα ψιλοκομμένη\n70 γρ. βούτυρο και\n1 κουταλιά επιπλέον για το καβούρδισμα\nΚαθαρίστε τις πατάτες, τα κρεμμύδια, το ένα μήλο και τις ρίζες, κόψτε τα σε κομμάτια και καβουρδίστε τα στο βούτυρο. προσθέστε τα κάστανα από τα οποία έχετε κρατήσει 4-5 στην άκρη. Σβήνετε με το ζωμό λαχανικών και σκεπάζετε. Αφήνετε να σιγοβράσει για περίπου μισή ώρα με 40 λεπτά. 10 λεπτά πριν το τέλος του βρασμού προσθέστε την μαντζουράνα. όΤνα η σούπα είναι έτοιμη αποσύρετε την από την φωτιά και πολτοποιήστε την με τον πολυκόφτη. Επίσης μπορείτε να την βάλετε στο μπλέντερ αλλά σε δόσεις εφόσον είνα καυτή και μπορεί να τινάξει το καπάκι. Ξαναγυρίστε την στην κατσαρόλα και προσθέστε αλάτι και πιπέρι φρεσκοτριμμένο καθώς και μοσχοκάρυδο. Αν η σούπα είναι αραιαή βάλτε την ακόμα λίγο να βράσει . Η κρέμα γάλακτος και το σέρι ειναι προεραιτικά αλλά δινουν μια ιδιαέτερη γευση. Θα λέγα να ξεκινήσετε με την κρέμα γάλακτος και απο κει και πέρα να αποφασίσετε αν θα προσθέσετε το σέρι ή όχι.\nΠλύντε το δευτερο μήλο και κόψτε το μαζί με τα κάστανα που κρατήσατε στην ακρη σε κυβάκια ενός εκκατοστού. Σ ένα μικρό τηγάνι κάψτε την επιπλέον κουταλιά βούτυρο και καβουρδίστε τα για περίπου 3 λεπτά. Σερβίρετε την σούπα με τα καβουρδισμενα μήλα και κάστανα με μερικά κρουτόνς και με λίγη ψιλοκομμένη μαντζουράνα!\nΦυσικά μπορείτε να κάνετε τα κρουτόνς και μόνοι σας. Χρειάζετε μόνο άσπρο ψωμί το τόστ και λίγο βούτυρο. Αφαιρέστε τις κόρες από το ψωμί και κόψτε την ψίχα σε κυβάκια ενός εκατοστού. Καβουρδίστε τα κομματάκια σε καυτό βουτυρο η για πιο υγεινά ψήστε τα για περιπου 10 λεπτά στους 200 βαθμούς φούρνο! Αν τα κάνετε στο τηγάνι τρίψτε το [πιο πριν με μια στα δύο κομμένη σκελίδα σκόρδου για περισσότερη γευση!\nΔοκιμάστε την! Ειμαι σίγουρη ότι θα σας ενθουσιάσει!!\num 10:29 PM 13 Comments Pin It Links zu diesem Post\num 10:58 PM 23 Comments Pin It Links zu diesem Post\num 9:34 PM 7 Comments Pin It Links zu diesem Post\nΕπειδή η Χριστίνα εχει πάψει εδώ και 2 χρόνια να πίνει άσπρο γάλα και το κακάο είναι μόνο κάτι για το Σαββατοκύριακο, προσπαθώ συνεχώς να βρίσκω τρόπους ώστε να ενσωματώσω τα γαλακτομικά στην διατροφή της. Για σκέτο γάλα ούτε λόγος και δεν την παρεξηγώ γιατι και εγω στην ιδεα και μόνο του σκέτου γαλακτος μου γυρίζει το στομάχι. Αν και το πρωί τρώει τα δημητριακά της με γάλα έχω διαβάσει ότι ο οργανισμός αποροφάει το ασβέστιο το βράδυ. Οπότε κάθε βράδυ θα φάει λίγο τυράκι, τόστ, μακαρόνια με τυρί, γιαούρτι κτλπ. Σήμερα όμως όρεξη για πολλά πολλά δεν είχα οπότε σκέφτηκα να της κάνω ένα ρυζόγαλο ώστε να χει αυτή κάτι για βραδυνό και εμείς κάτι για γλυκό.\nΦυσικά ζάχαρη δεν έβαλα, έβαλα όμως πολλά αποξηραμένα φρούτα για επιπλέον βιταμίνες. Ανανά, βερίκοκα, μπανάνα, σταφίδες, τριμμένη καρύδα και φυστίκια αιγίνης. Επειδή δεν είχα άλλο ρυζάκι για ρυζόγαλο, χρησιμοποίησα αυτό του ρυζότου που ουσιαστικά κάνει την ιδια δουλειά. Και τα δύο ρύζια περιέχουν ένα υψηλό ΄ποσοστό γλουτένης το οποίο κάνει το ρύζι να χυλώνει όμορφα. Εδώ θα πρέπει να πώ ότι δεν καταλαβαίνω γιατί κάποιοι βράζουν το ρύζι πρώτα σε νερό και μετά το αναμυγνύουν με το γάλα. Μα κατα αυτό το τρόπο δεν χάνεται όλη η γλουτένη του ρυζιού μαζί με το νερό που πετιέται; Αυτό που έχετε μετά στο πιάτο σας δεν είναι ρυζόγαλα αλλά σούπα! Εκτός φυσικά να βάλετε κορν φλάουρ. Αλλα δεν είναι κρίμα να πετάτε την φυσική κόλα του ρυζιού μαζί με όλες τις πρωτείνες και τις βιταμίνες του για να τις αντικαταστήσετε μετα με λίγο αλευρι; Τέλος πάντων.\nΤο ρυζόγαλο πάντως ή το γλυκό ριζότο αν προτιμάτε εγινε πεντανόστιμο! Δεν έβαλα επιπλέον ζάχαρη γιατί η γλύκα των φρούτων ήταν υπεραρκετή. Αντε καλά στο Νίκο έβαλα. Και όχι απλά ζάχαρη αλλά λίγη καραμέλα. Θα σας πώ παρακάτω.\n100 γρ. ρυζι γλασέ ή για ρυζότο\n4-5 βερικοκα ξηρά\nμιση χούφτα τσιπς μπανάνας\nμισή χούφτα ανανά αποξηραμένο\nμισή χούφτα κορινθιακή σταφίδα ( αυτή τη φορά έβαλα σουλτανίνα και δεν μου άρεσε)\n3 κουταλιές τσιπς καρύδας ή τριμμένη καρύδα\n5 κλωστίτσες κρόκου διαλυμένες σε 4 κουταλιές ζεστό νερό\nμία πρέζα κακουλέ κατά προτίμηση πράσινο\nΒάζετε το γάλα να κάψει. Κόβετε τα φρούτα σε μικρά κομματάκια και τα καβουρδίζετε μαζι με το ρύζι για μερικά λεπτά στο βούτυρο. Αν χρησιμοποίησετε τσιπς καρύδας βάλτε τα και αυτά. Αν χρησιμοποιήσετε τριμμένη καρύδα θα την βάλετε στο τέλος γιατί έχει την συνήθεια να κολάει στον πάτο. Σβήνετε με τοσο γάλα ώστε να καλύπτει το ρύζι και προσθέτετε την κανέλα και το κακουλέ. Χαμηλώνετε την φωτιά και σιγοβράζετε για περίπου 20 λεπτά ανακατευοντας συχνά πυκνά. Φροντίστε ώστε το ρύζι να είναι πάντα καλυμένο με γάλα. Το γάλα θα πρεπει να το διατηρείτε όλο αυτό το διάστημα ζεστό αλλά να μην βράζει. Στα τελευταια 5 λεπτά προσθέστε και το κρόκο. Αν χηρσιμοποιήσετε τριμμένη καρύδα τότε θα την καβουρδίσετε ελάχιστα σε μια κουταλιά βούτυρο μέχρι να πάρει χρώμα και θα την προσθέσετε μαζί με τα φυστίκια στο ρυζόγαλο αφού το αποσύρετε από την φωτιά. Ανακατώστε καλά και σερβίρετε αμέσως\nΜπορείτε αν θέλετε να βάλετε και ρόδι ή ότι άλλο φρούτο τραβάει η ψυχή σας. Με καραμελωμένα μήλα και κανέλα είναι επίσης αχτύπητος συνδιασμός. Αφήστε απλά την φαντασία σας ελεύθερη. Κια φυσικά περιμένω να ακούσω και τις δικές σας ιδέες!\nΕπειδή για το Νίκο δεν ήταν αρκετά πετιμέζι πρόσθεσα λίγη γλύκα και επιπλέον άρωμα και γευση κάνοντας το εξής. Ε΄βαλα σε έναα κατσαρολάκι δυο κουταλιές μαυρη υαχαρη με λίγο νερό να βρασει και να καραμελώσει. Απεσυρα από τη φωτιά και έχυσα την καραμέλα επάνω σε μια λαδόκολα. Έβαλα 50 μλ γάλα να βράσει και προσθεσα σε αυτό την καραμέλα. Χαμήλωσα την φωτια στο ελαχιστο και ανακάτεψα μ΄χρι να διαλυθεί η καραμέλα. Αττο το μείγμα το ρίξα μετά πάλι στην κατσαρόλα με το ρυζόγαλο. Μοσχομύρισε όλη η κουζίνα!! Μην δοκιμάσετε να ρίξετε το γάλα στο κατσαρολάκι με την καραμέλα γιατί θα σας κόψει. Η καραμέλα φτάνει και ξεπερνάει τους 180 βαθμούς, θερμοκρασία την οποία δεν αντέχει η πρωτείνη του γάλακτος η οπόια και διασπαται.Λέω τώρα! Σίγουρη δεν είμαι. Οταν είχαμε χημεία εγω έτρεχα στα μουζάκια....\nUpdate: Αν θέλετε το ρύζι σας πιο μαλακό απλά προσθέστε 100 μλ παραπάνω γάλα και βράστε το μερικά λεπτά παραπάνω. Αν πάλι θέλετε να κάνετε ένα απλό ρυζόγαλο, βάλτεε το γάλα με λίγη ζάαρη, μια πρέζα αλάτι και το ξύσμα να βράσουν και προσθέστε σε αυτό το ρύζι. Αφήστε το να σιγοβράσει για πέριπου 40 λεπτά ανακατευοντας κατά διαστήματα. Σερβίρετε το με κανέλα η λιωμένη κουβερτούρα, κομματάκια καραμελωμένου μήλου ή και σκέτο!! Επιμένω. Μην βράσετε το ρύζι πρώτα σε νερό! θα χαθεί όλη η γευση και η ουσία του!\nΦιλιά και καλή όρεξη!!\num 10:27 PM 9 Comments Pin It Links zu diesem Post\nLabels: Dessert, Ρύζι\nΑν και δεν είχα σκοπό σήμερα να κάτσω στον υπολογιστή, πόσο μάλλον να μπω στην κουζίνα, τελικά και έκατσα και μαγείρεψα. Ε και ...έφαγα βεβαίως βεβαίως. Ο λόγος για όλη αυτή τη...... ταλαιπωρία είναι η δημόσια έκκληση που μου απηυθυνε χτές το βράδυ ο Αλέχανδρος στο ΦΒ να του φτιάξω μπουγιουρντι. Αν και δεν είμαι άτομο που κάνω χάρες, πόσο μάλλον σε άντρες, αυτή τη φορά είπα να νερώσω το κρασί μου και να του την κάνω. Η εταιρεία μου σκοπευει σύντομα να διώξει κόσμο και κοσμάκι και ποιος ξέρει... μπορεί να πάρει και μένα η μπόρα. Κάτι τέτοιες στιγμές λοιπόν φροντίζουμε να τα χουμε καλά με όλους γιατι μπορεί στο μέλλον να τους χρειαστεις. Ακούς Αλέξη;\nΜπουγιουρντι λοιπόν σήμερα και η αλήθεια είναι ότι δεν μας κακοέπεσε καθόλου. Εμένα δηλαδή γιατί ο Νίκος δεν το πολυαγαπάει. Το μπουγιουρντί για όσους ακούν το όνομα για πρώτη φορά είναι ουσιαστικά η φέτα η ψητή με μια άντε δύο το πολύ παραλαγές. Πρόκειται για ένα καταπληκτικό μεζέ, προέλευση του οποιου είναι αν δεν απατώμαι η Βόρεια Ελλάδα. Τρώγεται σαφώς ζεστό, εφόσον πρέπει να ψηθει πρώτα και μπορει να συνοδέψει άνετα και το καλύτερο κρασί. Άσπρο πάντα εννοείται. Η προετοιμασία του καθώς και η παρασκευή του απλούστατη.\nΕπειδή όμως όπως προανάφερα ο Νίκος δεν το τρώει καθόλου, ενώ λατρευει τη φέτα, και επειδή θέλει πάντα τυρί με τα λαδερά και ειδικά με την φασολάδα, αποφάσισα να του κάνω μια διαφορετική εκδοχή της φέτας ψητής. Μια με ρικότα και λιαστές ντομάτες. Κάλλιστα μπορείτε να αντικαταστήσετε την ρικότα με ανθότυρο. Δυστυχώς εγω εδώ δεν βρίσκω ανθότυρο γι αυτό και δείχνω αυτή την προτίμηση στα ιταλικά προιόντα. Καπίσι;. Και οι δύο πάντως γίναν όνειρο. Πάμε τρεχάλα λοιπόν για τις συνταγές.\n250 γρ. φέτα καλής ποιότητας\n2 χοντρές φέτες ντομάτας\n1 φέτα κασέρι τύπου γκούντα\n1-2 πεπερόνι τουρσί ή και φρέσκα αν το λέει η ψυχούλα σας\nπροθερμαίνετε το φούρνο στους 180 βαθμούς. Τοποθετειτε τη φέτα σε ένα πυρίμαχο σκευος ή και σε ένα κομμάτι αλουμινόχαρτο και βάζετε με τη σειρά την ντομάτα, τα μπαχαρικά, το ελαιόλαδο, τα πεπερόνι και το κασέρι. Ψήνετε για περίπου 15-20 λεπτά. με το που τη βγάζετε από το φούρνο, με ένα κουταλάκι την βρέχετε με το λαδάκι της. Σερβίρετε με μπόλικο άσπρο ψωμάκι.\nΠάμε στο Ιταλικό μπουγιουρντί τώρα\nΓια τις λιαστές ντομάτες-φούρνου\n2 κουταλιές αλάτι χοντρό\nΚόβετε τα ντοματάκια στην μέση και αφαιρείτε προσεκτικά τα σποράκια προσεχοντας να μην τραυματίσετε τη σάρκα. Τα απλώνετε σε μια λαμαρίνα, κατα προτίμηση επάνω σε μια λαδόκολα και πασπαλίζετε με χοντρό αλάτι. Τα στεγνώνετε για περίπου 3 ώρες, ανάλογα με το μεγεθος της ντομάτας, στους 100 βαθμούς. Η πόρτα του φούρνου θα πρέπει να είναι ελαφρά ανοιχτή. ώστε να φευγουν οι υδρατμοί. Μετά από μιαμιση ώρα γυρίστε τις ντομάτες και από την άλλη πλευρά. Αφήστε τις να κρυώσουν και βάλτε τες σε ένα βαζάκι με το ελαιόλαδο. Αφήστε τις να καθήσουν τουλάχιστον μια ημέρα πριν να τις χρησιμοποιήσετε στα φαγητά σας. Μην τις πασπαλίσετε πριν το ψήσιμο με διάφορα βότανα, βάλτε τα καλύτερα στο βαζάκι με το ελαιόλαδο.\nΨητό ανθότυρο ( ή ρικότα) με λιαστές ντομάτες\nμισή χούφτα λιαστές ντομάτες\nΨιλοκόψτε τις ντομάτες και ανακατψτε τις με το ανθότυρο ή την ρικότα. Βάλτε το τυρί σε ένα τουλπάνι, δέστε το σφιχτά και στερεώστε το επάνω σε ενα σκευος έτσι ώστε να μην ακουμπάει το πατο. Εγώ χρησιμοποιήσα απλά ένα ψηλό τάπερ, και τοποθέτησα αριστερά και δεξιά δύο ξυλάκια. Πάνω σε αυτά τα ξυλάκια τοποθέτησα το κόμπο από το τουλπάνι. Εσείς φτιάξτε το όπως σας βολευει εσάς.\nΒάλτε το τυρί στο ψυγείο και αφήστε το μέχρι την άλλη ημέρα για να στραγγίξει τα υγρά του. Την άλλη μέρα, βγάλτε το α΄πό το τουλπάνι και βάλτεε το σε ένα πυρίμαχο σκευος. περιχύστε το με 2 κουταλιές ελαιόλαδο από τις ντομάτες, πασπαλίστε το με λίγο αλάτι, πάπρικα και τσίλι και ψήστε το σε προθερμασμένο φούρνο στους 180 βαθμούς για 20 λεπτά. Όταν το βγάλετε από το φούρνο περιχύστε το με το χυμό λεμονιού και το ξύσμα, με τις ντομάτες και με μπόλικο ελαιόλαδο από τις ντομάτες. Σερβίρετε το επάνω σε φρυγανισμένο ψωμάκι, σε σκορδόψωμο, σε πίτα ή σε ότι άλλο αγαπάτε!\num 8:58 PM 10 Comments Pin It Links zu diesem Post\nΕδώ και μέρες με παρακαλάει η Χριστίνα να ξαναμπούμε μαζί στην κουζίνα. Η αλήθεια είναι ότι από που έχουμε την Εμμέλια τα ομαδικά μαγειρέματα με την χριστίνα έχουν μειωθεί εφόσον έχει μειωθεί και ο χρόνος που μπορώ να της αφιερώσω. Και ειδικά από την στιγμή που άρχισε η Εμμέλια να μπουσουλάει και να ακολουθεί την Χριστίνα ακόμα και στην τουαλέτα, το τελευταίο που χρεάζομαι ειναι κάποιον να μου πειράζει την θερμοκρασία του φούρνου. Πολλές φορές λοιπόν αφήνω το μαγείρεμα για το βράδυ όταν τα παιδιά είναι πλέον για υπνο. Χτες όμως αποφάσισα να της κάνω το χατήρι. Βάλαμε την Εμμέλια στο καρεκλάκι της και ξεκινήσαμε. Η αρχική ιδέα ήταν να κάνουμε Μαφινς με γευση λεμόνι αλλά στη πορεία αποφάσισα να προσθέσω και λίγη ασπρη σοκολάτα κάτι που αποδείχτηκε θανατηφόρο.Για τα κιλά μου. Επίσης αντί να βάλω μόνο ξύσμα λεμονιού έβαλα και ολόκληρα φιλέτα για επιπλέον άρωμα και γευση. Έγιναν απλά υπέροχα! Αφράτα, μυρωδάτα, απίστευτα φρουτώδη!\n3 λεμόνια πλυμένα (αν γίνεται βιολογικά)\n200 μλ ξυνόγαλα\nΤρίβετε την κουβερτούρα. Με ένα κοφτερό μαχαίρι αφαιρέστε την φλούδα από τα λεμόνια έτσι ώστε να φτάσετε στη σάρκα και κατόπιν αφαιρέστε προσεκτικά τα φιλέτα. Χτυπήστε στη δυνατή ταχύτητα του μίξερ το βούτυρο με την ζάχαρη μέχρι να αφρατέψουν. Προσθεστε ένα ένα τα αυγά. Θα περιμένετε πρώτα να αποροφηθεί το ένα στην ζύμη και μετά θα προσθέσετε το επόμενο ειδάλως τα μάφινς δεν θα γίνουν τόσο αφράτα όσο θα τα θέλατε. Αυτός είναι ένας γενικός κανόνας όσον αφορά τα γλυκά τέτοιου τύπου.\nΧαμηλώστε τη ταχύτητα και προσθέστε το ξυνόγαλα στο οποίο έχετε δυαλύσει την σόδα, την βανίλια και το ξύσμα. Ανακατευοντας πλέον με το χέρι προσθέστε το αλευρ με το μπεικιν, τα φιλέτα και την τριμμένη κουβερτούρα. Ανακατεψτε τόσο όσο χρειάζετε για να βραχει όλο το αλευρι. Με ένα κουτάλι γεμίστε τα φορμάκια με την ζυμη κατα τα 2/3. Ψήστε τα σε προθερμασμένο φούρνο στους 200 βαθμούς για περίπου 25-30 λεπτά. Αφήστε τα να κρυώσουν και απολάυστε τα!\nΤρώγοντας σήμερα το τελευταίο σκεφτόμουν ότι θα τους πήγαινε υπέροχα μια γέμιση από Lemon Curd η μια καραμέλα, κάτι τελοςπάντων...... όπως επίσης και ένα τόπινγκ ......... θα το δουλέψω λίγο ακόμα στο μυαλό μου και θα σας ενημερώσω....\num 9:48 PM 15 Comments Pin It Links zu diesem Post\nTα καλοκαίρια, όσο ήμουν ακόμα μικρή, δεν καθόμουν σπίτι και ρέμβαζα όπως ίσως όλα τα παιδάκια του χωριού ή έτρεχα στις παραλίες όπως τα ξαδέρφια μου από την Αθήνα, παρά σηκωνόμουν με τους γονείς μου στις 4 το πρωί και πηγαίναμε στα χωράφια για να μαζέψουμε τον καπνό πριν βγει ο ήλιος και μαραθεί. Κατά τις 7 σταματάγαμε το μάζεμα και αρχίζαμε το λεγόμενο αρμάτιασμα το πέρασμα δηλαδή του καπνού σε ειδικό σπάγγο με την βοήθεια της σακοράφας, μιας τεράστιας πλατιάς βελόνας περίπου 60 εκκατοστών. Κατά το μεσημέρι σταματάγαμε το αρμάτιασμα και το ρίχναμε στο φαγοπότι. Σπάνια φέρναμε φαγητό από το σπίτι. Πιο συχνά μαγειρευαμε εκεί κάτι, με πράγματα που μαζευαμε από το κήπο μας και τα οποία ψηναμε στην χόβολη.\nΠολλές φορές πάλι κατεβαίναν τα αδέλφια μου στο ποτάμι και μας φέρναν καβούρια για να ψήσουμε ή ψάρια. Εγώ με τις αδελφές μου ήμασταν υπεύθυνες για τις σαλάτες αλλά και για το νερό το οποίο και φέρναμε από μια πηγή εκεί κοντά. Δόξα τω θεό ο τόπος μας ήταν και είναι ευλογημένος και ποτέ δεν μας έλειψε το παραμικρό. Το τραπέζι μας ήταν πάντα πλουσιοπάροχα στρωμένο όσον αφορά στην ποιότητα των υλικών, την νοστιμιά και την φρεσκάδα, κάτι που δυστυχώς δεν εκτιμούσα τότε ιδιαίτερα. Αυτό που μας έλειπε όμως σχεδόν καθημερινά ήταν τα μαχαιροπίρουνα εφόσον κάθε φορά που κατέβαινα με τις αδελφές μου στο ποτάμι για να τα πλύνουμε, τα φερναμε πίσω λειψά με αποτέλεσμα την επομένη να μοιραζόμαστε 3 άτομα το ίδιο κουτάλι η αντί για πιρούνι να χρησιμοποιούμε ξυλάκια.\nΤο απόγευμα, μετά το μεσημεριανό ύπνο κάτω από την μουριά,όλοι σχεδόν παίρναν το δρόμο για το σπίτι. Όλοι, εκτός από μένα και τον έναν από τα αδελφια μου, πότε ο Νίκος πότε ο Λάμπρος, με τον οποίο θα αναλάμβανα υπηρεσία στα ζώα. Εγώ ήμουν κατά κάποιο τρόπο ο μπαλαντέρ, που σημαινε ότι όποιος και να πήγαινε εγώ θα πήγαινα μαζί. Στάνταρ!. Ήθελα δεν ήθελα. Και δεν νομίζω να με παιρναν μαζί επείδη τους ημουν μεγάλη βοήθεια, πιο πολύ μπελάς ημουν εφοσον μετά από κάποιο σημίο έπρεπε να με κουβαλάνε κιόλας, απλά με θέλαν για να μην βαριούντε και για να χουν κάποιον να ταλαιπωρούν.\nΑν και αρχικά αντιδρούσα και χτυπιούμουν και έκανα την άρρωστη με το που βρισκόμουν στην κορυφή του Βουνού, παραδόξως τα ξεχνούσα όλα! Γιατί εκεί, πέρα του ότι ήμασταν μέσα στη φύση, κάναμε τα πιο τρελλά παιχνίδια. Ο αδελφός μου ο Λάμπρος, ο οποίος είναι σούπερ τεχνίτης είχε φτιάξει πάνω σε ένα δέντρο ένα ξύλινο σπιτάκι, με μπαλκόνι και ένα δωμάτιο με πάγκο και απο κει αγναντευαμε το κάμπο αλλά και τα γίδια μην τυχόν και μπουν στα ξένα τα χωράφια. Πότε πάλι κόβαμε κλαδιά και κάναμε τους ξιφομάχους ή φροντίζαμε να δέσουμε από την προηγούμενη τα άλογα εκει κοντά για να πάιξουμε ινδιάνοι και καουμπόυδες. Καμιά φορά πάλι συναντούσαμε και άλλα παιδιά με ζώα οπότε ενώναμε τα κοπάδια και παίζαμε όλοι μαζί.\nΆλλες φορές πάλι, αφήναμε τα παιχνίδια καταμέρος και αφοσιωνόμασταν στο μάζεμα της ρίγανης για να βγάλουμε κανά φράγκο. Προς το τέλος του καλοκαιριού ερχόταν πάντα ένας έμπορος και μας αγόραζε την ρίγανη την οποία είχαμε πάντα καθαρισμέενη και σε όμορφα μπουκετάκια δεμένη και κομμένη. Με τα χρηματα που μαζέψαμε επί 2 χρονιές συνεχόμενες αγοράσαμε το πρώτο μας ποδήλατο. Ένα κόκκινο καταπληκτικό ποδήλατο, τύπου BMX το οποίο φυσικά δεν άντεξε πολύ με τρία παιδιά επάνω να το καβαλάνε ...συγχρόνως!!!!\nΣτο βουνό λοιπόν που πηγαίναμε, ποτέ δεν παίρναμε μαζί νερό ή φαγώσιμα γιατί πάντα ελπίζαμε να βρούμε κάτι εκεί για να φάμε. Κράνα, βατόμουρα, αγριόγκορτσα, φραγκόσυκα σταφύλια και πολλά πολλά σύκα! Σύκα μάυρα, μικρά, μεγάλα, σκουληκιασμένα.... και κυρίως ....ξένα!!!!! Ειδικά μια συκιά που χαμε βρεί και μας ανήκε δικαιωματικά εφόσον την βρήκαμε εμείς πρώτοι και που στεκόταν δίπλα σε ένα σταυλο, , έκανε τα πιο τεράστια σύκα που χω δει ποτέ μου. Μεγάλα σαν γιορμάδες και γλυκά σαν μέλι. Κάθε φορά λοιπόν που είμασταν εκεί κοντά, ανεβάιναμε, τρώγαμε ο καθένας μας απο καμιά δεκαριά και πετούσαμε τις φλούδες πάνω στους τσίγκους της στέγης. Μετά πάιρναμε το δρόμο για την πηγή όπου και συναντούσαμε σχεδόν πάντα τον ιδιοκτήτη της συκιάς και στην ερώτηση του αν ξέρουμε ποιος πάει και τρώει τα σύκα λέγαμε πάντα όχι και ότι να μείνει ησυχος διότι έτσι και τυχόν δούμε ποιος είναι θα του το πούμε οσονούπω.\nΣυκιές είχαμε και εμείς φυσικά αλλά τότε μας πέφταν λίγο μακριά. Κοντά στο σπίτι-μακριά και όχι κοντά στα γίδια-κοντά. Και δεν είχαμε μια και δύο αλλά καμιά δεκαριά. Το ξένο όμως ήταν πιο κοντά και πιο γλυκό. Τα δικά μας σύκα εφόσον περισευαν ή τα κανε η γιαγια μας η μακαρίτισα λιαστά και τα κυλούσε μετά σε άχνη, ή τα βραζε η μαμά μου σε μούστο και τα φυλούσε μετά σε βάζα. Τα λιαστά δεν μπορώ να πώ ότι μου αρέσαν ιδιαίτερα. Τότε τουλάχιστον. Αυτά σε μούστο όμως ήταν ένα όνειρο. Ότι πιο υπέροχο έχω φάει σε γλυκό κουταλιού. Το βάζαμε πάνω σε γιαούρτι, πάνω από το κεικ, το τρώγαμε σκέτο. Πέρισυ λοιπόν που ο μπαμπάς μου έφτιαξε κρασί, κράτησε μούστο και μου κάναν ένα τεράστιο βάζο από τα αγαπημένα μου σύκα, Ατυχια μόνο που το ξέχασα Καβάλα και τωρα τα χαίρονται άλλοι.\nΦτιάχνοντας την παρακάτω τάρτα, είχα ακριβώς αυτά τα σύκα στο μυαλό μου. Δυστυχώς εδώ είναι πολύ δύσκολο να βρει κανεις μούστο οπότε αναγκάστηκα να κάνω κάποιες μετατροπές. Συγκεκριμένα αντί για μούστο χρησιμοποιήσα το σιρόπι που είχα κάνει παλιότερα στα σύκα ποσέ. Αυτή τη φορά διάλεξα ένα πολύ καλό κρασί πόρτο του 97 το οποίο μπορεί να μην ήταν μούστος αλλά η γευση του και το άρωμα του ήμουν σίγουρη ότι θα ήταν πολύ κοντά στο τελικό αποτέλεσμα που είχα στο μυαλό μου. Τελικά το πόσο κοντά ήταν δεν μπορώ να σας πω και αυτό γιατί δεν πρόλαβα να δοκιμάσω ούτε ένα ψίχουλο. Λόγω τιμής. Η τάρτα έγινε το βράδυ και το μεσημέρι της άλλης μέρας που γύρισα απότο γραφείο είχε εξαφανιστεί. . Πάλι καλά δηλαδή που πρόλαβα δηλαδή να την βγάλω φωτογραφια απότο βράδυ. Ο Νίκος μου είπε ότι ήταν το καλύτερο γλυκό που χει φάει μακράν. Οι συνένοχοι του, ο αδελφός μου με την νύφη μου, επίσης. Λυπάμαι που δεν μπορώ να σας δώσω μια πιο προσωπική άποψη επί του θέματος αλλά επειδη ο Νίκος ειναι ο πιο σκληρός κριτής μου σε θέματα μαγειρικής εμπιστευομαι την γνώμη του απόλυτα. Υπόσχομαι όμως σύντομα να το ξαναφτιάξω για να μπορώ να σας πω πιο πολλά. Μπορώ όμως να σας πω για την γευση από το σιρόπι που κάνα με το πόρτο το οποίο ευτυχώς προλαβα και δοκίμασα και ηταν πραγματικά καταπληκτικό. Αν και δεν είμαι φίλος του αστεροειδούς γλυκάνισου, σπάνια έχω δοκιμάσει γλυκά ή φαγητά που να τους ταιριάζει τόσο καλά. Αν βρείτε λοιπόν φρέσκα σύκα φτιάξτε την οπωςκαιδηποτε. Εντωμεταξύ δεν ξέρω κατά πόσο θα μπορούσε κανεις να αντικαταστήσει το πόρτο με μαυροδάφνη. Αν το κάνει κάποιος σας, ας μου πει και μενα πως έγινε.\nΤάρτα με συκα και πόρτο\nΓια την ζύμη τατιν\nΓια το σιρόπι με πόρτο\n1/2 λίτρο κρασί πόρτο\n100 gr. Ζάχαρη μαύρη\nΑρχικά κάνετε το σιρόπι με το τρόπο που εχουμε ξαναγράψει εδώ και το αφήνετε τουλάχιστον μια ημέρα να καθήσει. Τα αποξηραμένα σύκα δεν είναι απαραίτητο να τα βάλετε. Μπορείτε όμως αν θέλετε να κάνετε το σιρόπι πιο αρωματικό.\nΚάνετε τη ζύμη πίσης με το τρόπο που έχουμε ξαναπεί εδώ και την αφήνετε να κρυώσει πολύ καλά.\nΒουτυρώνετε μια φόρμα 28-30 εκκατοστών και την πασπαλίζετε με την ζάχαρη. Πλένετε τα φρέσκα σύκα, τα σκουπίζετε καλά και τα κόβετε σε φέτες 1 εκκ. Απλώνετε τα σύκα στην φόρμα αφήνοντας 1 εκκατοστό απόσταση από τα πλαινά της φόρμας. περίχύνετε με το σιρόπι και καλύπτετε με την ζύμη την οποία έχετε ανοίξει σε φύλλο. Πατάτε καλά τα πλαινά ώστε να ακουμπήσουν το πάτο της φόρμας και να σφραγίσουν κατά κάποιο τρόπο τους ζωμούς.\nΨήνετε σε προθερμασμ΄νο φούρνο στους 200 βαθμούς για πέριπου 30 λεπτά. Βγάζοντας την από το φούρνο τοποθετήστε την για μερικά λεπτά επάνω σε μια νωπή πετσέτα. Αφήστε την να κρυώσει και απολαυστε την. Μην περιμένετε την άλλη μέρα!\num 10:38 PM 5 Comments Pin It Links zu diesem Post\nLabels: Dessert, Γλυκά, Τάρτες\nΥπέροχη σαλάτα με ρόκα, μάνγκο, μοτσαρέλα και κροκ...